Bible in one year - Aymara Bible 1997 - February 25\n2. “Israelita jakenacarusti aqham saraquim: Jumanacasti kollanäpjjam, naya Tatitu Diosamasti kollanätwa.\n3. “Sapa maynisa awquiparu uqhamarac taycaparu ajjsarasa sarnakpan. Nayan samaraña urunacajjarusa imapjjaraquim. Nayätwa jumanacan Tatitu Diosamajja.\n4. “Janipun yakha diosanacarojj sarapjjamti, janiraqui diosanacjja cuna casta hierronacat umatatayasas lurasipjjamti. Nayätwa Tatitu Diosamajja.\n5. “Cunapachatejj Tatituru sumancthapiña sacrificionac loktapjjäta ucapachasti, cunjämtejj Diosajj sisqui uqhamarjamaw loktapjjäta, uqhamat Diosajj jumanacar catokañapataqui.\n6. Cawquïri uywatejj loktatäcani ucasti uca urpachaw mank'antatäjjañapa, jan ucajj khepürusa; ucampisa cunatejj quimsïri urutaqui jilt'cani ucasti naqhantayatäjjañapawa.\n7. Uca ofrenda loktatatejj quimsa urcama mank'ataquïscani, ucasti mä jisc'achcañata uñt'ataraquïniwa, Diosasti janiraquiw uca loktäwjja catokcaniti;\n8. qhititejj mank'cani ucasti juchapa uñt'asiraquini, uqhamarac take jakenac taypitjja jiwayatäjjaniwa, cunatejj Tatitur loktatäqui uca jan yäkatap laycu.\n9. “Cunapachatejj yapumana cosecha apthapcäta ucapachasti janiw thiyanacamppacha yawthapïtati, janiraquiw cuna grano puyanacatejj willirtqui ucanacsa chhajjmthapïtati.\n10. Uva yapumatsti janiw takpacha apthapïtati, janiraquiw cuna uvanacatejj willirtqui ucanacsa k'ala pallthapisïtati; ucanacjja pobrenacataqui, uqhamarac jaya marcat jutiri jakenacataquiw jilt'ayäta. Nayätwa jumanacan Tatitu Diosamajja.\n11. “Jan lunthatasipjjamti, janiraqui c'arisipjjamti, janiraqui jumanaccamasa maynit maynicama engañasipjjamti.\n12. “Jan c'ari arsüwinac nayan sutejjaru luramti, uqham lurasajj Tatitu Diosaman sutipwa ñankhachtajja. Nayätwa Tatitojja.\n13. “Janiraqui jake masima contrajj ch'amampiqui sayt'asimti, janiraqui cunatejj jupancqui ucsa aparamti. Irnakerina pagopsti janiraqui khepürcama apjjäsimti.\n14. “Okara jakerusti jan maldicimti. Juyqhun sarnakañaparusti janipuni cuna casta jan walt'añanacsa liwisiñapataquejj uscumti. Tatitu Diosamaru ajjsartam. Nayätwa Tatitojja.\n15. “Cunapachatejj mä queja t'akjäta ucapachasti jan ñankhanacjja luramti; janiraqui pisi ch'amanirusa arjjatamti ni munañanina nayrakataparusa alt'asimti. Cunapachatejj mä queja uñjcäta ucapachasti cunatejj chekapäqui ucaru jaysasa luram.\n16. “Jakenac taypinsti janipuni arunac apnakasa sarnakamti. “Janiraqui jake jiwayañanacansa chicachasimti. Nayätwa Tatitu Diosamajja.\n17. “Jan chuymamarojj jilamar uñisiñanacjja imjjäsimti. Cunapachatejj jake masimaru tokenokañajj waquischi ucapachasti tokenokam, janiraqui jupampi chica jucharu purimti.\n18. “Jake masimarusti janipuni cuna luratasa phoksusiraquimti, janiraqui jupa tokesa colerasiñamjja chuymamaru imjjäsimti. Jake masimarusti juma quipcarjama munaraquim. Nayätwa juman Tatitumajja.\n19. “Nayan leyinacajjsti phokhapunim. Uywanacamsti janiraqui yakha casta uywanacampi catusiyamti. Janipun orakemarojj take casta jathanaca chharktasin yapuchamti. Janiraqui take casta telanacat lurata isinacampi isisimti.\n20. “Mayni jaketejj cawquïri esclavatejj yakha jakeru churatäqui ucampi iquintani, ucampisa uca esclavajj janïra alatäquiti ni libre antutatäcaraquisa, ucarusti mä pago churatäjjañapawa, ucampisa janiw jiwayatäñataqui juchañchatäcaniti jupajj janïra librëtap laycu.\n21. Uca jakesti Tatiturojj mä orko oveja churaraquini jucha luratata mä sacrificiöcaspas uqhama, uca ovejsti Tatitumpi Jiquisiñ Carpa nayrakataruw aparaquini.\n22. Uca oveja sacrificiot loktasaraquiw sacerdotejj uca jaketaquejj Tatitut juchata pampachatäña mayiraquini, ucampisa uca juchajj perdonatäjjaraquiniwa.\n23. “Cunapachatejj jumanacajj uca orakeru puripjjäta, ucatsti frutanaca achuri kokanaca yapuchapjjaraquïta, ucapachasti janiw uca frutanacjja apakapjjätati ni mank'apjjaraquïtasa quimsa mara pasañapcama.\n24. Pusi mara purinjjepansti take uca achunacajj Tatituru loktatäjjaraquiniwa, mä suma loktäwi lurasa,\n25. pheska mara purinjjepansti jumanacajj uca achunacatjja mank'jjapjjaraquïtawa. Uqhamatwa uca kokajj juc'ampi jumanacataquejj achuraquini. Nayätwa jumanacan Tatitu Diosamajja.\n26. “Janipun mank'apjjamti cunsa wilanïni ucanacjja. Janipun yatirïñjja munapjjamti, janiraqui cunatejj acat kheparojj lurascani ucanaca yatiñarusa uscusipjjamti.\n27. “Janiraqui ñic'utanacamsa muypacha mursusipjjamti, ni sunqhanacaman puntanacapsa mururasipjjaraquimti.\n28. “Janiraqui mä jiwat laycu janchinacamsa k'allunokasipjjamti. Janipuni cuna casta kellkanacsa janchinacamarojj jan mayampitaqui mistquirjja kellkantasipjjamti. Nayätwa Tatitojja.\n29. “Janiraqui phuchamarusa ñankha luramti, juparu walja chachanacampi sarnakeri tucuyasajja, uqham lurasajj marcamaruw ñankhachasma jan wali luräwinaca lurasajja.\n30. “Samarañ urunacajjarusti imapjjapunim. Nayan utajjataquisti wali ajjsartañajj utjaracpan. Nayätwa Tatitu Diosajja.\n31. “Janipuni ch'amacaninacarusa ni laykanacarusa sarapjjamti. Janiraqui jupanacaru jisqhisisasa ñankhachasipjjamti. Nayätwa jumanacan Tatitu Diosamajja.\n32. “Jilïri jakenac nayrakatansti sayt'asisina jupanacarojj mä suma ajjsart'aña uñacht'ayaraquim. Tatitu Diosamaru ajjsartatamsa uñacht'ayaraquim. Nayätwa Tatitojja.\n33. [33-34] “Jaya marcat jutiri jakenacarusti cawquïrinacatejj jumanac taypin jacani ucarusti janipuni t'akhesiyapjjamti. Jumanacat maynïrïcaspasa uqhama uñjapjjam; juparusti munapjjaraquim jupajj jumanacjama jakëtapa laycu. Uqhamarusa jumanacajj Egiptonjja jaya jakenacäsipcaraquïyätawa. Nayätwa jumanacan Tatitu Diosamajja.\n35. “Cuna casta tupunacansa, janipuni engañonacjja luramti.\n36. Balanzanacamasa, take pesanacamasa, uqhamarac take tupunacamasa phokhatäñapapuniwa.\n37. “Uqhamasti take leyinacajjsa, uqhamarac arsutanacajjsa phokhapjjapunim. Nayätwa jumanacan Tatitu Diosamajja.”\n2. “Israelita jakenacarusti aqham saraquim: Cawquïri israelita jaketejja jan ucajj jumanac taypina jaquiri yakha marcat jutiri jakenacasa, wawanacapa Moloc sat diosaru sacrificiot loktani ucasti kalampi c'upjasina jiwayatäñapawa, take jakenacaw juparojj c'upjapjjañapa.\n3. Nayasti uca jake contraw sayt'araquëjja, ucatsti take familianacap taypitsa jiwayjjaraquïwa, nayan kollana chekajj k'añuchatap laycu, uqhamarac nayan kollana sutejjarusa taquisitap laycu, mä wawapa uca Moloc sat diosar loktatap laycu.\n4. Marcanquiri jakenacatejj ucjjatjja jan uñjaña munapcani, ucat uca jakerusa janiraqui jiwayatäñapataqui juchañchapcani ucapachasti nayaw uca jake contra sartä,\n5. uca quipcaraqui familiapa contrasa, ucatsti jakenac taypitjja jiwayjjaraquïwa, take qhitinacatejj jupampi chica k'añuchasipcänjja ucanacampi chica, uqhamarac Moloc sat diosan ucarusa sarapcatayna ucanacampi chica.\n6. Maynitejj ch'amacaninacan ucaru, uqhamarac yatirinacan ucaru sarani, ucat k'añuchasiraquini ucanacar arcasa, ucapachasti nayajj jupa contraw sayt'ä ucat uca jakjja jakenac taypitjja jiwayjjaraquïwa.\n7. “Nayaru takpach catuyasipjjeta, uqhamarusa kollanäpjjaraquim. Nayätwa jumanacan Tatitu Diosamajja.\n8. Nayan leyinacajjsti phokhapjjapunim, ucarjamaraqui sarnakapjjam. Nayätwa Tatitojja, nayaw jumanacarojj nayataqui yakhachasipjjaracsma.\n9. “Qhititejj awquiparu, uqhamarac taycaparusa maldicini ucasti jiwayatäñataqui juchañchatäniwa. Jupajj awquiparu, uqhamarac taycaparuwa maldicejja, uca laycu jupa quipcaw jiwatapatjja juchanïscani.\n10. “Maynitejj jake masipan warmipampi wachoka jucha lurasa sarnakchejja, ucasti jiwayatäñataqui juchañchatäñapawa, uca quipcaraqui uca wachoka jucha lurir warmisa.\n11. “Maynitejj awquipan warmipampi iquintchi ucasti awquiparuwa ñankhachasqui. Uca laycu ucanacasti chachamppacha, uqhamarac warmimppacha jiwayatäñataqui juchañchatäñapawa, uqhamarusa jupanacawa jiwatapatjja juchanïsipcani.\n12. “Maynitejj yojjch'apampi jucha lurañataqui iquintchejja, ucanacasti panpacha jiwarayatäñapawa; jupanac quipcaraquiwa juchanïsipcani jiwapjjatapatjja, uqham lurañajj jach'a jan walïtap laycu.\n13. “Mayni jaketejj mä chacha masipampi warmimpjama iquintani ucasti panpacha jiwarayatäñapawa, jupanacpacharaquiwa jiwatapatjja juchanïsipcani, uca k'añu luräwi lurapjjatap laycu.\n14. “Mayni jaketejj warmt'asini phucharu, uqhamarac taycamppacharu uca jakesti jan wali luräwi lurejja, uca laycu uca jakejja, uqhamarac uca warminacasa jiwarayatäñapawa ninar naqhantayasina. Uqhamatwa jumanac taypinjja uqhama jan wali luräwinacajj jan utjcaniti.\n15. “Mayni jaketejj mä uywampi lat'asini, uca jakesti jiwayatäñataqui juchañchatäñapawa; uqhamarac uca uywarusa jiwayasiraquiniwa.\n16. “Mä warmitejj mä uywampi lat'ayasini, cuna cast uywäscpasa, ucasti jiwayatäniwa, uqhamarac uca uywasa; jupanacpacharaquiwa juchanïsipcani jiwatanacapatjja.\n17. “Maynitejj cullacaparu warmt'asini, ucajj awqui toketa jan ucajj tayca toketsa cullacapäscpan, ucat jupanacajj jucha lurasa sarnakapjjaraquini ucanacasti marca masinacapan uñjcata jiwarayatäpjjañapawa, uqhamana pachpa cullacaru warmisiñajj mä p'enka luräwïtap laycu, qhititejj uca casta jucha lurcani ucasti juchañchatäñapawa.\n18. “Mayni jaketejj phajjsi wilani warmimpi iquintani ucasti uca warmirojj warmisiraquini, uca jakesti uca warmin wila jutañapwa khanaru apsusqui uca warmisa jupa quipcaraquiwa khanaru apsojja; uca laycu ucanacajja panpacha jiwayatäñapawa.\n19. “Janipuni taycaman cullacaparojja ni awquiman cullacaparusa warmisimti, ucanacasti jac'a familianacamawa; panpachaniraquiwa juchanacapjja apasipcani.\n20. “Maynitejj tiopan warmipampi iquintchejja, uca jakejj pachpa tioparuw ñankhachasqui; ucanacasti panpachaniw jiwarayatäpjjani, janiraquiw wawanïpcanisa.\n21. “Maynitejj jilapan warmiparu warmischi ucasti pachpa jilaparuw ñankhachasqui, uca luräwisti mä uñiscaña luräwiwa, jupanacasti panpachaniw jan wawani kheparapjjani.\n22. “Nayan leyinacajja, uqhamarac arsutanacajjsti phokhapjjam, ucarjamaraqui sarnakapjjam, uqhamatwa cawquïri orakerutejj irpapcsma uca orakejj jan jumanacarojj apanucupcätamti.\n23. Jan jumanacajj cawquïri jakenacatejj uca oraken jacapqui, uqhamarac cawquïrinacarutejj nayajj apanuccta jumanac nayrakatatjja uca jakenacan sarnakäwinacaparjamajj sarnakapjjamti; jupanacasti take ucanacwa lurapjjänjja ucatwa nayajj jan juc'ampi jupanacan luräwinacapjja uñjañ muncjjti.\n24. Nayasti sapjjsmawa, jumanacaw uca jakenacan orakenacapatjja dueñöpjjäta, naya quipcaraquiwa jumanacarojj uca oraker catuyapjjäma cawqhantejj lechesa, misq'isa umjam jalasqui uca orakena. “Nayätwa jumanacan Tatitu Diosamajja, jumanacarusti nayaw yakha marcanacat sipansa yakhachapjjsma.\n25. Uca laycu jumanacasti yakhachapjjañanacamaraquiwa cawquïri animalanacatejj k'omäqui ucanacjja, uqhamarac cawquïri animalanacatejj k'añüqui ucanacatsa; uqhamarac cawquïri jamach'inacatejj k'omäpqui, uqhamarac cawquïri jamach'inacatejj k'añüpqui ucanacatsa. Jumanacasti jan k'añuchasipjjamti cawquïri animalanactejja, uqhamarac jamach'inacsa, asirunacsa ñankhaw siscta uca animalanacampejja.\n26. Jumanacajj nayataquejj yakhachatäpjjañanacamapuniwa, naya jumanacan Tatitu Diosamasti jumanacataquejj yakhachatätwa, ucampisa yakha marcanacat sipansa yakhachapjjaracsmawa, jumanacajj nayancapjjañanacamataqui.\n27. “Cawquïri chachatejja jan ucajj warmisa ñankha ajayunïni, jan ucajj yatirïnisa, ucanacasti kalampi c'upjasin jiwayatäñapawa, ucatsti jupapacharaquiwa uca jiwäwipatjja juchanïscani.”\n4. Tatitut mä mayisiñajjaquiw utji, ucaquirac thakä: jacañ urunacajjan utapan utjasiña; utapan jupar yupaychañataqui, khapak cancañap uñjasin cusisiñataqui.\n5. Jan walt'añ urunac purincan ucapachajj, Tatituw utapan imantitani; ch'iwipampiw imjjäsitani; mä karka patjjaruw sayt'ayitani,\n6. ucapachaw p'ekejj waytä, muyuntir timanacajjar aynacht'ayasa. Ucapachaw utapan loktäwinac churä, cusisiñat wararï, Tatituruw cusisiñamp k'ochuraquï.\n7. Tatay, jumaruw arnakasinsma, ist'aquitaya, nayat qhuyapt'ayasita, jaysaquitaya.\n8. Chuymajjajj situwa: “Tatitun ajanup thakam.” Nayasti, Tatay, ajanum thakta.\n9. Janiquiy ajanum nayatac imantasimti, janiquiy k'apisiñamp jakonucustati, jumaquiw nayan arjjatirejjätajja; janiquiy sapac jaytanucustati, janirac jan arjjatirin antutistati, jumätaw Diosajjajja, khespiyirejjasa.\n10. Awquejjas, taycajjas apanucchitanejja, Tatituw nayarojj uywasquitani.\n10. Jan wali amtampi nayra ch'irmt'irejj, jach'a jan walt'añaruwa manti; jan wali parlir jakesti tucusiñaruwa puri.\n11. Asqui jaken arunacapajj, jacañ churir arunacawa, ucampis ñankha jakerusti jan wali luräwinacawa aynacht'ayi.\n12. Uñisiñajj ch'ajjwanacwa utjayi, ucampis munasiñajj take juchanacwa pampachi.\n1. Kota qhurcatar maqhatasinsti, Gadara sat chekaruw mistupjjäna.\n2. Jesusar botet mistusquir uñjasajja, ñankha ajayun mantat mä jakew panteonat mistunisin Jesusan ucaru jutäna.\n3. Uca jakejj panteonan jacasirïna. Janiraquiw qhitis cadenanacampi ñach'jañataqui ch'amanïcänti.\n4. Walja cutiraquiw juparojj cadenanacamp amparanacata cayunacata ñach'antapjjäna, ucampis cadenanacjja jisc'a jisc'a t'akanokerïna. Janiraquiw qhitis cunamp camachirjamäcänti.\n5. Uruy arumaw kollunacansa panteonansa arnakasis sarnakerïna. Jupa pacharaquiw kalampis lek'jasirïna.\n6. Jesusar jayat uñtanisinsti, jupan nayrakatapar jalanisinwa quillt'asïna.\n7. Ucatsti, jach'at juparojj art'äna: —¡Jesús, Alajjpachanquir Diosan Yokapa! ¿Cuna lurañamas nayamp utji? Diosan sutiparuw achict'assma, janiquiy t'akhesiyistati —sasa.\n8. Uqham sasaw ajayojj säna, Jesusan: ¡ñankha ajayu, aca jaket mistum!, satap laycu.\n9. Jesusajj jisct'änwa: —¿Cunas sutimajja? —sasa. Ñankha ajayusti saraquïnwa: —Legión satätwa, waljanïpjjatajj laycu —sasa.\n10. Jesusarusti wal achict'asïna ucsa tokenacat jan alisnucuyasiñataqui.\n11. Uca chekanjja walja qhuchinacaw kollu jac'an mank'asipcäna.\n12. Ñankha ajayunacasti Jesusarojj achict'asipjjänwa: —Qhuchinacaruquisay qhitjjapjjeta, ucanacar mantjjañanacajjataqui —sasa.\n13. Jesusajj achict'asitaparojj: —Waliquiw, sänwa. Ñankha ajayunacasti jaket mistusinjja, qhuchinacaruw mantjjapjjäna. Qhuchinacajj niya pä warankjamänwa. Uca qhuchinacasti mä jach'a karkata aynachar chhuct'asinwa kotar jalantasin jiwarapjjäna, umamp ajjscatasa.\n14. Qhuchi awatirinacasti wali sustjataw jalasina yatiyapjjäna marcanquirinacaru uqhamaraqui pampanquirinacarusa. Jakenacasti cunatï pascatayna uc uñjiriw jutapjjäna.\n15. Jesusan ucaru purinisinsti, ñankha ajayunacan mantatäcäns uca jakerojj suma isthapt'ata suma amuyunirac jicjjatapjjäna, uñcatasasti sustjasipjjänwa.\n16. Uñjirinacasti cunatï ñankha ajayun mantat jakempejj lurascäna uca yatiyapjjäna, uqhamarac qhuchinacapampita.\n17. Uc yatisinsti, jakenacajj Jesusaruw achict'apjjäna uca orakenacapata sarjjañapataqui.\n18. Jesusajj boter mantjjepansti, ñankha ajayun mantat jakëcän ucasti jupamp chic sarjjañataquiw achict'asïna.\n19. Ucampis Jesusajj janiw muncänti, jan ucasti sänwa: —Utamar sarjjam, familianacamar yatiyam cuna muspharcañanactï Tatitojj jumatac lurqui ucanaca, uqhamarac cunjämtejj qhuyapayastam ucanacaraqui —sasa.\n20. Uca jakesti iyawsasaw sarjjäna, Decápolis ucsanacan yatiyasa cunja muspharcañanactejj Jesusajj jupamp lurcäna ucanaca. Uc ist'asinsti jakenacajj wal muspharapjjäna.


Chukiyawu ch'umi uraq manqhan phäñanak thaqhañatakix walja waranq waranq qullqiw churatäni sasaw Jilïr Irpirix sawiyi\nEvo Evo Morales Jilïr Irpirix Teoponten arsuski, (Jamuqa: BTV)\nEvo Morales Jilïr Irpirix mä anatañ utw Mayaya markan luqtawiyi, Teoponte municipiona, Chukiyawu uraqina. Ukan arskasax 45 waranq waranq dolaraw Chukiyawu ch’umi uraqin phäñanak thaqhañatak churatäni sasaw sawiyi.\n1.500 jaqiw tata Moralesax luqtawayki uka yatiqañ utanx uñtasiñatak qunurapxaspa, 3.099.572 waranqampiw utachayapxatayna, “Boliviax Mayjt’askiwa, Evox Phuqhiwa” wakichäwimpiw uka qullqx churapxatayna, ukampirus yaqha irnaqañanak sartayañatakix qullqix utjarakikiniwa sasins arsuwiyarakiwa.\n“Aka marax, Teoponte uraq manqhampin Alto Beni uraq manqhampin phäñanak thaqhañatakix 45 waranq waranq dolaraw churatäni. Phäñanak jikxatsna ukax walipinïspawa” sasaw Jilïr Irpirix sawiyi.\nQullqichir utanakas kutkatayasiwayxtan, yänakas kutkatayasiwayxtan ukaw yaqha qullqi apnaqañ amtax utjxi sasaw sawiyi.\n“Jichhax Bolivian qullqichäwipx janiw khithis apnaqxiti. Anqa markanakan jikxatasir irpirinakax mayamp markasax Awiya Yalan yaqhanakar qullqi jiltayañ atipani sasaw sapxi. Marka tamanakan sartasipxatapata, markasan mayacht’asitapatw ukhamax utji” sawiyiwa.\nSintikatunakamp sartasitatx chhijlläwinw yant’asiwaytan, markachirinakar yanapt’añatakix amuyunakw mayjt’ayawaytan sasaw sawiyi.\n“Aka markachirinakan mayitap jaysatatx, yaqhanakas utjaskarakiwa, jichhax jan yaqha markanakan apnaqat markätanwa. Yaqha markanakampiw yäqayastan, kankañanïtanwa. Uraqpachanw ukx yäqapxi” sasaw Jilïr Irpirix qhanancht’awiyi.\nUka pachparakiw, wayna tawaqunakatakix pä machaq yatiqañ utampiw utachañ munasi, ukham lurañatakiw irnaqatäni sasin arsuwiyi./RAR


Chainmail armor veste, Foe of swod, chanmail hauberk exporter wholesale factory - China Boegger.\nUkatx jikxatasi:Utax > Products > Security > Tipo yatiw>Chainmail Armor.\nChainmail armor ukax ch’axwawinakaw utji. Ukampirus sapa ch’axwawinakax yaqha pusi ch’axwawinakampiw ch’amancht’atarakiwa, ukat janiw janiw qhanancht’asipkiti. Ch’axwawix walja machaq designanakaw utji: sleeve, chiqat sleeve, sleeve, sleeve. Juk'ampirus ukhamarak jaylliwinaka. Ukampirus ukhamarak apnaqäwix wali askiwa. Ukampirusa, kunjamakitix chhijllawix luratawa, ukhamarakiw uñjasi. Kunapachatï jan walt’awinakax janiw jan walt’aykiti.\nChainmail shirt jan sleeves janiw\nChainmail armor ukax taqpach janchir jark'apxi.\nL Material: karbono, steel stainless steel, aluminumo, anodized, titanio, brass, coper, Bronco, yts.\nUka jan walt’awinaka:\nJuk'ampirus jan walt'ayata:\nSleeve pattern: sleeve, sleeves, sleeves, fef sleeves, full sleeves.\nUka yatiqañ utaruw utji.\nSS ring mesh as chainmail armor material ukhamat\nColor color de losh\nJuk’ampirus jan walt’ayata. Sapa uñacht’ax nayraqatar chhijllt’atawa, ukat sapa ring ukax yaqha pusi ch’axwawinakamp jan walt’ayañataki.Features\nJuk’ampirus ukhamarak amuyt’ayañataki. Uka chainmail ukax aluminio ukaruw uñt'ayasi. Ukampirusa, kimsa dimensional luräwix uñt'ayaspawa.\nNayraqatax wakicht’atawa. Chainmail shirt sleeves ukhamarak jach’a vestes ukanakampix janchi ukanakampiw uñjasi.\nUka jan walt'ayata. Uka qillqatax jan ukax ch’axwaw jan ukax ch’axwawix utjaspa.\nFunctional y ornamenta. Chainmail shirt ukax janiw apnaqasiñatakiti, ukampirus janiw apnaqasi.\nChainmail shirt ukax walja machaq designanakaw ukhamarak juk’amp chhijllawinakaw utji.\nUka jan walt'äwinaka. Ch’axwawix ch’axwawinakax ch’axwawinak uñacht’ayaspawa, ukhamarak manq’anakax jan walt’ayat uñjasi. Ukampirus juk’ampirus janchi ukanakatakix wakicht’atawa.\nL Performance function. Chainmail ukax wali jach’a uñacht’ayañataki, reenacment de renaissance, vicking costume show, costume. Uka k’añaskunakax k’añaskunakanwa, k’a ñaskunakan uñacht’ayata, jan walt’ayata.\nYaqha luräwi. Ukakipkarakiw chainmail shirt ukhamarakiw yaqha jaqinakatakix juk’amp apnaqasispawa, juk’ampirus DIY de hobbyist, ch’axwawinak ch’axwawinak apnaqasispawa. Superman jan ukax jaqinakaw uñstayatayna, jan ukax yaqha amuyunaka.\nJutïr :Machine metal uksan uñt'ayata.\nChainmail shirt ukhamarak jan walt'ayat jikxatasi.\nChainmail shirtUka jan walt'ayatawa. Uka chhijllawix ch’amancht’atawa. Ukax jach’a uñt’atawa, ukhamarak jan walt’ayañatakiwa. Chainmail shirt ukax uraqpachan jikxatasi. Juk’ampirus nayra markanakan ya...\nChainmail juk'ampirus uñt'ayasi.\nChainmail vestsJilïr metodo:1 ukhamaraki.Uka ch’axwawinakax wali suma uñacht’ayapxi, k’añaskunakax wali suma uñt’atawa, kunalaykutix manq’ax ch’axwawinakax wali suma uñt’atawa. Ukampirus ukanakax jani...\nAluminio chainmail armoraUkampirus juk’amp munkiti.Chainmail armorUkhamarakiw uñacht’ayañataki, aluminium chainmail ukax suma chhijllawiwa. Aluminio ukax wali uñt'atawa. Ukampirusa, aluminio anodizeda...\nUka qillqatanak ukhamarak paquetes ukanakax chainmail hauberk ukan uñt'ayata.\nUka qillqatanak ukhamarak paquetes ukanakax chainmail hauberk ukan uñt'ayatawa.Chainmail hauberkUka chainmail hauberk ukhamarak uraqpachan chainmail hauberk ukhamawa. Uka chainmail markanakax qillqata...\nUkataChainmail ShirtChainmail Hauberks ukat Chainmail Haubergeons ukanakaw utji. Celts ukhamarak Romanos jupanakax k’añaskunakaruw jikxatasi. Chainmail armor ukax mä ch’axwawix wali askiwa. Chainmail ...\nKunjamakitix k’añaskunakan ch’amancht’añataki?\nYaqha jan walt’awinakax jan walt’awinakax mayacht’asipxi. Jichhüruw uñjasiw kunjams ch’axwa qhanancht’apxäna.Uka jan walt'äwixAnatawix anatawinwa. Jan yatix yatix walja yanapt’asispa. Ukatx janiw wali...


ECONOMÍA - QULLQITUQITA\nJuphan jupuqupatx isi t�axsu�anak lura� amtasipki\nBolivia markanx walja jupha achutapatxa, isi t�axsuñanaka ukjamaraki laka jarisiñanak lurañ amtasipki.\nNayrapacha laq�a achachila awichanakasax juphat jarsut jupuqu umampiw isinaka, ikiñanaka t�axsusipxiritayna. Ukataw jichhax jupha achuyirinakax sumpach juphatuqit yatxatasax isi t�axsuñanaka, laka jarisiñanak lurañ amtapxi.\nMiguel Choque, Asociación Nacional de Productores de la Quinua (Anapqui) irpiripax yatiyawayiwa, nayrapachax janiw jichhapachanakjamax may maya isi t�axsuñanakax utjkänti, ukat achachila awichanakasax jupha jarit jupuqu umampiw jan kunaki isinak t�axst�asipxitayna. Ukataw nänakax juphan jupuqupat isi t�axsuñanaka ukjamaraki laka jarisiñanak lurañ amtasipkta, ukampisa qullqikiw mä juk�a waljpacha munasirjama, ukjamarus lurañx amtapxapuntwa, sasinwa qhanañcht�awayi.\n2013 maranx Organización de las Naciones Unidas para la Agricultura y la Alimentación (FAO) uksankirinakax Año Internacional de la Quinua sutimpiw uñt�awyapxi, walja jupha achuyiri markanakar ch�amañcht�añataki ukjamat juphax uraqpachan uñt�ataxañapataki ukjamaraki nayrapachanaktpachax juphax "grano de oro" sutimpi uñt�atatapata.


Isaías 29 - Holy Bible [Aymara Bible 1997] - (Isa 29)\n¡Ay cunaquïcan Arielataquejja, ay cunaquïcani, cawqhantï David reyejj utjcän uca marcataquejja! Mä kawkha maranac paspan pachpa fiestanacap lurasa,\nnayasti Arielarojj jan walt'añaruw uchascäjja, warariñanacampi aykoñanacampiraquiw utjani. Marcasti nayataquejj chekpachansa Arieljamapuniraquïniwa.\nEjercitojjwa qhitanïma jumar muyuntañapataqui, jumarusti mä perkampjamaraquiw muyuntayäma, nuwantaña chekanac jumataquejj waquicharaquï.\nJisc'achataw uñjasïta, oraker liwinucutaraqui; arumasti mä ñankha ajayun arupjamäniwa, parlatanacamasti jinchu jac'atjamacwa ist'asini.\n[5-6] Ucampisa, acatjamatacwa take ch'amani Tatitumajj uñisirinacamarojj mutuyani, rayonacampi, orak qhathatiñanacampi, jach'a ch'ajjwañanacampi, jach'a t'akhesiñanacampi, jach'a thayampi, nina naqhañanacampi. Uca walja uñisirinacamasti k'ala ñut'jataw uñjasipjjani, jumar arcnakerinacasti jichhu t'unar uñtata apataraquïniwa.\nTake uca walja marcanacasti qhitinacatejj Arielar nuwapqui, uqhamaraqui sayt'asiña chekanacapsa t'unjapqui, uca pachpanraqui t'akhesiyapjje, ucanacajj mä uñjäwi, aruma icjamaquiw tucusiwayapjjani.\nCunjämatejj mä mank'at awtjat jakejj samcasqui, amuyatapatjja mank'ascachjamaquiwa, ucampisa janc'aquiraquiw sartjje puracapas ch'usaqui jan sist'ata; jan ucajj cunjämatejj mä umat pharjatajj samcasi, amuyatapatjja umt'ascachjamaquiwa, ucampisa umat pharjataquiw sartjje, mallk'as wañantata. Uqhamaraquiw lurasini uca walja marcanacampejja, qhitinacatejj Sión kollurojj nuwantapqui ucanacampejja.\n¡Jumanacasti, jakenaca, uqham lokhequïsipcam! ¡Juyqhuquïsipcam, jan cuns uñjasa! ¡Umatanacjam liwinaktasipcaquim, jan machjayiri umanac umapcsta ucasa!\nTatituw jumanacjjarojj qhitani mä jach'a iqui. Profetanacajj marcan nayrapäcaspas uqhamawa, ucampis Tatitojj uca nayranacapjja ch'okantiwa.\nTake unañchäwinacasti jumanacataquejj mä kellkäcaspas uqhamaw tucu, mä papel llawthapitjama, jan ucajj jist'antatjamasa, maynitejj mä leeñ yatiriru churaspajja, ucatsti saraquispa: “Ac leet'am” sasa; jupasti saraquiniwa: “Janiw leet'quiristti, jist'antätatap laycu” sasa.\nUcampisa mayni jan leeñ kellkañ yatiriru churatäspajja ucat sataraquïspajja: “Ac leet'am” sasa; jupasti saraquiniwa: “Janiw leerïcti” sasa.\nUcatpï jichhajj milagronacampi, unañchanacampi aca marcarojj wasitat muspharat jaytawayäjja. Yatiñani jakenacapan yatiñanacapasti, uqhamarac ch'iqhi jakenacapan amuyt'añanacapasa tucusiniwa.”\n¡Ay, cunaquïcani qhitinacatejj Tatitut imantasipjje ucanacataquejja, jupanacajj amtäwinacap Tatitut imantapjje, aruma ch'amacanacanwa ñankhanac lurapjjaraqui, sapjjaraquiwa: “Janiw qhitisa uñjquistuti, janiw qhitis amuyquiti”! sasa.\n¡Cunjämsa take cunsa jan walir tucuyapjje! Ñek'ejj irnakerimpejj mayaquïcaspas uqhama. Mä cunas janiw luririparojj: “Janiw jumajj lurquistati” siscaspati, janiraquiw mä cuna ñek'et luratas siscaspati luririparojja: “Janiw jumajj cuna luratamsa yatctati” sasa.\nMä kawkha pachanacatjja ch'umejj yapuchañ orakeruw tucjjani, yapuchañ orakenacasti ch'umiruraquiw tucjjaraquini.\nUca urunacanjja okaranacajj ist'apjjaniwa cuntejj jupanacataqui maynejj leet'ani ucjja, juyqhunacas uñj-jjapjjaraquiniwa, jupanacataquejj janiw ch'amacas lajjas utjcjjaniti.\nLlamp'u chuymani jakenacasti Tatitunwa cusisipjjani, juc'ampi pobrenacasti cusisipjjaraquiniwa, Israelan kollan Diosapana.\nÑankha jakenacasti tucusjjapjjaraquiniwa, jach'a jach'a tucur jakenacas jiwarapjjaraquiniwa, ñankha lurañac amtir jakenacas tucusipjjaraquiniwa,\njake jiwayat c'arintirinacasti juezanacarojj sipitanac uchapjje, jan juchanirusti c'arimpiw juchañchapjjaraqui.\nUcatpï Israelan Tatitu Diosapajj, qhititejj Abrahamar khespiycän ucajj sejja: “Acat ucsarojj Jacobojj janiw cunatsa p'enkascjjaniti, janiraquiw ajanupas wila tuccaniti,\ncunapachatejj wawanacapajj nayan luratanacajj uñjapjjani ucapachajj nayan kollan Diosätajjwa yatipjjani, ajjsarapjjaraquitaniwa Israelan kollan Diosaparojja.\nQhitinacatejj mayjt'at sarnakapcän ucanacasti amuyt'asiñ yatekapjjani, khepäjjat parlaquipasirinacasti yatichäwjja yatekjjapjjaraquiniwa.”


Perú: Activistanakax”cruzada cívica” ukampiw qalltapxi Nanay jawirar arxatañataki · Global Voices Aymarata\nPerú: Activistanakax”cruzada cívica” ukampiw qalltapxi Nanay jawirar arxatañataki\tJaqukipäw uñt'ayata/apkatata 24 sata qallta phaxsi 2012 11:17 GMT\nAk uñt'ayama: Aka payïr qilqt’äwix Iquitos markan umxat qilqt’atawa. Nayrïr uñjapxama.\nAkan nayrïr qilqatanx Iquitos markan umar jan walt’ayirinakat qilqtan ukatx hidrocarburos transnacional Conoco Phillips cuenca Nanay jawirar jan waltäwinakaxata. Sarantaskaktanwa, Gonzalo Tello yatxatirix Conoco Phillips ukxat “El Agua Sagrada p’iqinchat qilatapan amuyt’äna”:\n“El río Nanay, Loreto, Perú.” Foto de MicroMacroMicro, publicada en Flickr y usada bajo una licencia Creative Commons (CC BY-NC-ND 2.0)\nLoreto ukast Darrin Mortenson irpirix aka jan walt’äwit mä Alianza Arkana uka qilqatan arst’i:\nUka kamachinakarjamaxa, irpirix ConocoPhillips ukampix taqi kunans iyawakinwa 2010 maratpacha. yatiyirinakax sapxiwa, gobierno uksat yatirinakatx imt’apxanwa. Comité del Agua Iquitos markatx ch’amamp uñt’ayañatakiw lurasipki sasinw uñt’ayi: Los resultados se mostrarán siempre y cuando los funcionarios de ConocoPhillips crean que han encontrado petróleo y finalmente presentarán el alcance del proyecto a expertos, activistas y al público en general – algo que el Gobierno regional ha estado desesperadamente, pero al parecer ilegalmente, tratando de evitar.\nYatxatäwinakax kunawsati ConocoPhillips ukan funcionarionakapax petróleo uka jikxatapar chiqaw sapkan ukha ukatsti uka amtan amuyt’irinakaparjamaw uñt’ayapxani. Janiw Gobierno Regional ukak aka luräwinakat arusipkiti; Iquitos markan La Verdad yatichäwirjamaxa\nMaysatxa, Pueblos Andinos, Amazónicos, Afroperuanos, Ambiente ukat Ecología del Congreso de la República uksat khitatanakax yatiyapxanwa Iquitos markan mä tantachaw lurapxani, empresa ConocoPhillips ukan cuenca Nanay jawirawjan jan walt’awinaka utjki ukxata aruskipañataki.\nUkampirusa, Comité del Agua amtanakaruw juk’amp sarañ munana Lima markar yaqhip sarki ukanakax aytayasiñatakikiw sarapxäna.\nLima markan San Agustin. Elizabeth Lozano, Amazonia uksan mä luräwix utjawayi arst’i : pachat arxatir markachirinakaruw yanapt’ap mayt’apxata.\nUka 15 uru sata qallta phaxsinxa, Comité del Agua uksankirinakaw Conoco Phillips uksankirimp tantacht’asipxäna, cuenca Nanay uksankirirux khitanukupxanwa. Seamus Finn, mayni Conoco Phillips uksankirixa, mä qilqat apxarutayana Nueva York markan 5 uru taypi sata phaxsin uñt’ayañataki. Lima markan Comité del Agua uksat 24, 27 urukama sata qallta phaxsinx kuna amtas utjani ukaw suyt’ataski. Aka qilqatax Juan Arellano jupan blogupan qilqt’atawa.\nAk uñt'ayama: twitter facebook reddit googleplusEmail Imprimiñataki QillqiriJuan Arellano\nAka blog ullart'apxañäni Français, English, русский, Español\nCitizen MediaDesarrolloMedio AmbienteProtesta


Isla griega de Quíos uksanx ‘Lalades’, tulipanes panqaranakax walipuniw panqart’aski · Global Voices Aymarata\nQillqiri Artemis Touli (en) ukan jaqukipiri\tVeroniki Bacharidi-Krikoni, Iria Carballo, Victoria Tinta Quispe\nJaqukipäw uñt'ayata/apkatata 7 Llamayu phaxsi 2017 19:52 GMT\nAka blog ullart'apxañäni English, Malagasy, русский, Italiano, Nederlands, Español, Français, عربي, Ελληνικά\nIsla de Quíos, norte del Egeo uksan tulipan panqarapa. Jamuq apsurin jamuqapawa.\nKunapachatï tulipán aru ist'tax ukhax inas tulipomanía, siglo XVII ukham lup'chista. Ukampirus yatat kunapachatï Imperio Otomano ukax «Período Tulipán» (Lale Devri)? sañ muni. Ukaw mä jisk'a uñt'ayawix uraqpachan yaqha markanakan panqaranakapaxa.\nQuíos, uksan jisk'a islapan norte de Egeo quta uksanx tulipanes ukanakax «lalades» satawa, achuqa qallta phaxsinw walpun panqart'i ukatx niya paqallqu jan ukax tunka urutx chhaqtarawayxiwa. Quíos uksanx almáciga quqanakapatx wali uñt'atawa, Medio Oriente uksanx tulipan panqarax walpun utji. Markachiritakix wali askirakiwa.\nTulipanes ukanakax Asia Central uksan uñstiritaynawa, Europa Central ukat Oriental uksanakanw uñstxarakitayna. Quíos uksanx tulipanes, ukanakax lalades sutimp uñt'atawa,\nmä historia ukhamawa: lale ukax persa sutiwa, dialecto chian ukhamaxarakiwa.\nIsla de Quíos, sureste, Grecia markanx tunka pusin kasta tulipanaw utji, (Tulipa praecox, Tulipa agenensis, Tulipa clusiana, Tulipa undulatifolia).\nKallimassia markana, isla de Quíos uksan Lalades panqara. Ukakipkarakiw olivos ukatx quqanaka ukhamaw uñjasiraki. Jamuq apsurin jamuqapawa.\nTulipa praecox ukarux markanx lale turco sasinw sapxi. Wila saminiwa, sayarux 70 centímetros ukch'awa, yapuchañ thiyanakan ukat olivares thiyanakan achu.\nTulipa agenensis ukarux markanx lale franco sutimp uñt'atawa, sayarux 50 centímetros ukch'awa, wila ukat ch'iyar ch'aqanakaniw samipaxa, manqharux q'illump rayantatawa.\nTulipa undulatifolia ukax muspkayawa, ukampirus chhaqtañampixiwa, sayarux 30 centímetros ukch'arakiwa, panqaranakapax wila, q'illu wila ukhamarakiwa, laphinakapax chhirirakiwa. yapuchañtuqinakan utji.\nQhiparusti, Tulipa clusiana, ukarux markanx Constantinopla jan ukax lale babilónico sutimp uñt'atawa. Sayarux 60 centímetros ukch'awa, janq'u panqaraniwa. Persia markan achuriwa.\nLalades ukanakax isla de Quíos uksanx wali askipuniwa, chuyms qhanartayarakiwa, ukampirus panqaranakapax jan walt'ayirirakiwa. Janitï panqaranak apthapipk ukhax uraqiruw jan walt'ayaspa.\nIsla de Quíos, uksan panqaranakapa aka video ukanw uñjasma, Panos Mavrakis jupan waruqt'atawa, ukatx jupan YouTube-pan uñt'ayatarakiwa, Quíos uksan panqaranakaw uñjasi:\n(en) ukan jaqukipiri\tVeroniki Bacharidi-Krikoni\n(es) ukan jaqukipiri\tIria Carballo


2 Samuel 5 - Holy Bible [Aymara Bible 1997] - (2Sam 5)\nUca khepatsti Israelan take tribunacapajj Hebronarcamaw sarapjjäna, Davidampi parlañataqui, sapjjaraquïnwa: “Nanacajj juman quipca familiamäpjjtwa.\nChekpachansa Saúl reyejj nanacan reyejjäcchïnsa, ucampisa jumaw Israel marcarojj apnakascäyätajja guerran nuwasiñanacapanjja. Uqhamarus Tatitojj jumaruraquiw arsuwaytam Israel marcaparu sarayañamataqui uqhamaraqui apnakañamataqui” sasa.\nUqhamaw Israelanquir take jilïri jakenacajj Hebrón chekan David reyimpi parliri sarapjjäna, jupasti mä arust'äwi luraraquïna jupanacampejja, Tatituru testigot uscusa. Uqhamasti jupanacajj uca urojj Davidarojj reyit utt'ayjjapjjäna, take Israel marcjjaru.\nDavidasti quimsa tunca maranïnwa cunapachatejj reyïña kalltcän ucapachajja, ucatsti pusi tunca maraw reyit apnakaraquïna.\nHebrón marcansti pakallko chicatani maraw Judá orakerojj reyit apnakäna, ucjjarusti Jerusalenan take Israel marcaru uqhamaraqui Judá marcarojj quimsa tunca quimsani mararaquiw apnakäna.\nRey Davidampi, jakenacapampisti Jerusalenaruw sarantawayapjjäna, jebuseo jakenacar nuwantañataqui, jupanacasti ucsa tokenacanwa jacapjjäna. Ucampisa jebuseonacajj amuyapjjaraquïnwa, Davidajj janis uca marcar mantcaspa uqhama, ucatsti sapjjaraquïnwa: “Janiw jumajj acar mantancasmati, juyqhunacampi, cojonacampiquiw jumarojj jarct'apjjätamjja, jan mantaniñamataqui” sasa.\nUcampisa Davidajj Sión chekan sayt'asiñajj utjcänsa ucjja catuntaraquïnwa, jichhasti Davidan Marcapat uñt'atawa.\nDavidasti ucapachajj saraquïnwa: “Qhitinacatejj jebuseo jakenacaru nuwjcani ucanacasti uma canalanjam mantapjjpan, ucatsti juyqhunacampiru, cojonacampiru jiwaraypan, nayasti ucanacarojj walpun uñisiractjja.” Ucatwa uca säwejj jutaraqui, “Juyqhunacasa, cojonacasa janiw Tatitun utaparojj mantapcaspati” sasa.\nUca khepatsti Davidajj uca sayt'asiña chekaruw utjantasïna, ucatsti Davidan Marcapa sasaw suticharaquïna. Ucat uca marcarojj mä jach'a perkampiw muyuntayaraquïna, Milo sisqui uca chekata, palaciocama.\nDavidan munañanïñapasti juc'ampiraquiw saratatäna, yapjjattaraquïna, take ch'amani Dios Tatitusti jupampiraquïnwa.\nUcatwa Tiro marcan Hiram reyipajj, Davidan ucarojj mayni qhitanacwa qhitaniraquïna; carpinteronacampi, kala ch'iyiri jakenacampi, ucanacasti cedro maderanac apt'ataw jutapjjaraquïna, jupanacasti David reyin palaciopwa utachapjjaraquïna.\nUcapachawa Davidajj amuyaraquïna Tatitojj juparu Israelan reyipat utt'ayatapa, uqhamaraqui reinoparusa jiltayatapa, Israel marcaru apnakañapanjja.\nHebrón chekata Jerusalenaru sarjjatatsti, Davidajj ucanjja juc'ampi warminaca catusiraquïna, uqhamaraqui uñt'atanacsa, ucanacasti Davidataquejj juc'ampi yokanaca, phuchanaca wawacharapipjjaraquïna.\nJerusalenan nascäna uca wawanacasti aqham sutininacänwa: Samúa, Sobab, Natán, Salomón,\nElisama, Eliada, uqhamarac Elifelet ucanaca.\nFilisteonacasti cunapachatï Davidan Israeljjaru reyit utt'ayatäjjatap yatipjjän ucapachasti, take jupanacajj Davidar thaktiriw sartapjjäna, ucampisa Davidajj ucjja yatiraquïnwa, ucatwa sarjjaraquïna imantasiña chekaru.\nUcatsti filisteonacajj sarantasipcaquïnwa, take uca Refaim sisqui uca valle catuntapjjaraquïna.\nUcatwa Davidajj Tatituru yanapa mayiraquïna, jisct'asiraquïnwa: —¿Filisteo jakenacarojj nuwantiristti? ¿Jupanacarojj atipjayitätati? —sasa. Tatitusti juparojj saraquïnwa: —Jïsa, nuwantascaquim, nayaw jumarojj jupanacjjaru atipjaña churäma —sasa.\nDavidasti Baal-perazim sisqui uca chekaruw purinïna, ucanwa atipjaraquïna. Ucatwa saraquïna: “Mä jaliri umar uñtatwa Tatitojj uñisirinacajj taypin thaqui jist'ararapitu” sasa. Ucatsti uca chekarojj Baal-perazim sasaw suticharaquïna.\nUqhamarus filisteo jakenacajj diosanacapjja pachparuw apanucusiwayapjjatayna, Davidampi jakenacapampisti uca yakha diosanacwa apthapipjjaraquïna.\nUcampisa filisteonacajj wasitatwa uca Refaim valle catuntiri cuttanipjjaraquïna.\nUqhamasti Tatituruw Davidajj wasitat sarasin jisct'asiraquïna, Tatitusti juparojj saraquïnwa: —Jani nayräjjatjja nuwantamti jan ucasti cunapachatejj bálsamo sat kokanacäquis uca chekaru purisinsti khepäjjata jupanacarojj muyuntam, ucatsti nuwantam.\nCunapachatejj uca kokanac patan sojjoquiri ist'äta ucapachasti jupanacarojj nuwantascaquim, ucajj sañ muni nayaw sarascta juman nayrakatama, filisteonacaru jiwarayañcama nuwjañataqui —sasa.\nDavidasti cunjämtejj Tatitojj siscatayna uqhamwa luraraquïna, ucat filisteonacarojj atipjaraquïna Gabaón sisqui uca chekata Gezer sisqui uca chekcama.


Isaías 66 - Holy Bible [Aymara Bible 1997] - (Isa 66)\nTatitusti siwa: “Alajjpachajj nayan konuñajjawa, orakesti cayunacajjan tact'asiñaparaquiwa. ¿Cawquirurac mä uta utacharapipjjetasma? ¿Cawquirurac samart'añataqui lurarapipjjetasma?\n¡Take acanacjja nayaw amparajjampi lurta, uqhamatwa utjañjja kalltapjjaraqui! Naya Tatituw ucjja arsta. “Cawquïr jaktejj nayajj uñtascta ucajj qhititejj pobre, llact'ata sarnakqui, arunacajjsa suma ist'caraqui, phokcaraqui ucawa.\nUcampisa utjaraquiwa qhititejj mä orko vaca sacrificiot loktqui, uqhamarac mä jakjja jiwayapjje, mä ovejsa qharinucuraqui, ucamp chicsti anurus jiwayapjjaraquiwa, granonac loktasinsti ucampi chicsti qhuchin wilapsa loktapjjaraquiwa, inciensonac k'aphiyasasti, diosanacarus yupaychasipcaraquiwa. Take qhitinacatejj uqham yupaychañanac ajllipcän ucanacarojja walrac uqham lurañajj munasiraqui.\nNayaraquiw jupanacatac t'akhesiña ajllï, cuntejj jupanacajj wal ajjsarapqui ucanac apayaniraquëjja. Cunapachatejj jawscäyäta ucapachajj janiw ist'apquitänti uca laycu, parlascäyätwa ucampis janiraquiw ist'apquitänti; cuntejj nayajj jan munctjja uca lurapjjaraquejja, cuntejj nayarojj colerayquitu uca lurañwa ajllisipjjaraquïnjja.”\nTatitun arunacap ist'apjjam, jumanaca qhitinacatejj arunacapa phokhapcta ucanaca: “Jumanacan yakhepa marca masinacamajja qhitinacatejj jumanacar uñisipctam, arcnakapjjaractam nayan sutejja aytasipjjatam laycu, ucanacasti sapjjewa: ‘Tatitojj jach'a cancañap uñacht'aypanaya, jumanacarusti c'uchicwa uñjañ munapjjsma’ sasa. Ucampis jupanacajj mä p'enka jisc'achjataw uñjasipjjani.\nUca jach'a ch'ajjwanacajj marcat ist'asi, wali ch'ajjwanacaraquiw templotsa ist'asiraqui, uca ch'ajjwanacasti pachpa Tatitun ch'ajjwatapawa, uñisirinacaparu cunatejj waquisqui uc churasa.\n“Sión marcajj acatjamatwa wawachasi, janïra parto usunacapan waytcataw wawachasi.\n¿Qhitis ucar uñtasit arunac ist'ejja? ¿Qhitiraquicha uca quipcaqui uñjaraquejja? ¿Mä marcajj mä uruquiti nasjjaraqui? ¿Mä marcas mä juc'a horasanacti nasjjaraqui? Ucampisa cunapachatejj Sionajj usunacap sartayasïn ucspachaw wawachasjjaraqui.\n¿Cunjämaraqui nayasti uca wawachasïwi jarct'iriscätsti? Nayajjay wawachpan sascaracstjja.” Tatitu Diosamaw ucjja arsu.\n“Jerusalenampi chica cusisipjjam, qhitinacatejj Jerusalenar munapjjta ucanacasti jupampi cusisipjjam; qhitinacatejj Jerusalenatjama jachapjjayäta ucanacasti jichhajj jupampi chicaraqui cusisipjjam;\njupasti mä taycjamaraquiw jumanacarojj chuymachañampi uywapjjätam, uca chuymachasiñampi phokt'atäpjjañamcama.\nUcatpï naya Tatitojj sistjja: “Nayaw jupjjarojj sumancañjja mä jawirar uñtata jutayä. Marcanacan kamir cancañanacapasti, mä jach'a jawirjamaraquiw jupjjarojj jutani. Jupaw jumanacarojj mank'ayapjjaraquïtam, amparaparuw ichusipjjätam, konkorinacapjjar kont'ayasaraquiw munart'asipjjätam.\nCunjämatejj mä taycajj wawaparojj chuymachejja, uqhamaraquiw nayajj jumanacarojj chuymachapjjäma, Jerusalenansti chuymachasiña jicjjatapjjaraquïta.”\nCunapachatejj jumanacajj acanac uñjapjjäta ucapachajj chuymanacamajj cusisiniwa; janchinacamasti mä korar uñtataraquiw ch'ich'tanini. Tatitusti sirvirinacap taypinjja ch'amapwa uñacht'ayani, uñisirinacap taypinsti colerasiñapa uñacht'ayaraquini.\nTatitusti nina taypinjam purini, carronacapasti mä tutuca thayar uñtataraquiwa; colerasiñapasti ninjamaw purinini, mutuyäwipasti akquir ninjamaraquiw naqhani.\nJïsa, Tatitojj ninampiw taripäwi lurani, take acapacharusti espadapampiraquiw uñjani, waljaniruraquiw jiwarayaraquini.\n[17-18] Tatitusti siwa: “Qhitinacatejj pankar yapunacan yakha diosanacar yupaychañataqui catuyasipjjta, chica taypi saririr arcasa, qhitinacatejj qhuchi aycha mank'apjjta, achacun aychapsa jan ucajj yakha k'añu animalanacan aychapsa, ucanacajj mäpita tucjatäpjjätawa, nayasti luratanacamsa, uñt'aractwa yatiractwa uca laycu. “Ucapachasti naya quipcaw jutaraquï take jach'a marcanacaru, jisc'a marcanacaru tantacht'añataqui, jupanacasti jutasinjja c'ajquir cancañajja uñjapjjaraquini.\nNayajj mä chimpu churä: yakhepanacarusti jaltayaraquïwa, marcanacaruw qhitaraquï, Tarsis, Libia, Lidia, ucanacaru cawqhantejj flecha sum apnakañ yatipqui uca marcaru, Tubal, uqhamaraqui Grecia, kota tokenquir jaya marcanacar cuna, uca marcanacasti janipuniw nayjjat parlirjja ist'apjjerïcänti, janiraquiw nayan jach'a cancañajjsa uñjapjjerïcänti; jupanacaraquiw nayan jach'a cancañajjat marcanacar yatiyapjjani.\nTake marcanacatracwa jumanacan marca masinacamarojj jutayjjapjjani, caballonacata, carronacata, cochenacata, mulanacata, camellonacata cuna. Ucanacasti nayataquejj mä ofrendjamäniwa, Jerusalenana, kollana kollojjana, cunjämtejj Israelitanacajj ofrenda apanquejj suma k'oma kerunacaru nayan templojjana, uqhama. Acanacajj Tatitun arunacapawa.\n“Jupanacatsti yakhepanacarojj sacerdotenacäpjjañapataqui, levitanacäpjjañapataquiw ajllï. Naya Tatituw ucanac arsta.”\nTatitojj saraquiwa: “Cunjämatejj machak alajjpachasa, machak orakesa, cunanactejj nayajj uscta ucanacajj wiñayataquïnejja, uqhamaraquiw wawanacamasa sutimasa wiñayataquiraquïni.\nSapa phajjsiraquiw machak phajjsi urunjja, sapa semanaraquiwa samarañ urunjja, take jakenacajj naya nayrakatar quillt'asir jutapjjani.” Naya Tatituw uc arsta.\n“Jutapjjaniwa, ucatsti qhitinacatejj nayataqui sayt'asipcän uca jakenacan jiwat janchinacapwa uñjapjjani. Cuna lak'onacatejj uca janchipan mank'qui ucanacasti janiw jiwapcaniti, jupanacar naqhantir ninasti janipuniw jiwarcaraquiniti. ¡Take jakenacataquisti wali ajjtascañaraquïniwa!”


Markan Jach�a Utapaw lurayataxani\nCasa Grande del Pueblo Jach�a Utax 28 altus utanakaniniwa.\nChukiyawu markanx Jach�a Utaw plaza Murillo jak�an lurayataxani, uka jach�a amta phuqhasiñapatakix Ministro de la Presidencia ukjamaraki Markan Jach�a Utapa lurir empresampiw mä qillqattuqi jilïr Mallkuna, sullka mallkun, markachirinakan uñjkata jaysatäxi.\nEvo Morales, jilïr Mallkux yatiyawayiwa, Palacio de Gobierno ukax mä Monumento Colonial ukhamaw qhiparawayani, kunatix aka utax Europa markat apanit chimpunakamp chimpt�atawa, janiw Tiwanaku chimpunakamp chimpt�atäkiti, jiwasa aymaranakax janiw nayrapachax aka utarus mantanipxirikayatanti, ukataw jichhax yaqha Markan Jach�a Utapax lurayatäni, sasinwa yatiyawayi.\nMaysatxa Eugenio Rojas, Senado irpirjamax qhanañchawyarakiwa, Markan Jach�a Utapax Gobiernumpi ukjamaraki markachirinakamp jikisiñatak utaniwa, ukjamat taqinis mayacht�at askin qamasiñataki. Aka utax Tiwanaku chimpunakamp chimpt�ataniwa ukjamarus nayrapachan jila kullakanakasax markaslayku wila wartawayapkatayna jupanakan ajanupaw ukankani, sasaw markarux yatiyawayi.\n2015 maranwa, plaza Murillo jak�an Markan Jach�a Utapax lurañ qalltatäni, 28 altus utanakaniniwa, ukatxa pä maranwa tukuyapxani, uka Jach�a Uta patxanx jilïr Mallkun yaqha markanakar sarañapataki, Helicóptero sayt�añapas utjarakiniwa; qullqix 33 millones de dólares ch�uxña qullqiw irtatäni.


Romanos 16 - Holy Bible [Aymara Bible 1997] - (Rom 16)\nTatitun sutiparu sum catokapjjam, cunjämtejj Diosar arquir taypinjja catokasiñäqui uqhama. Juparusti yanapt'apjjapunim, cunanacatejj jupan jan utjqui ucanacana, jupasti walja jakenacaruw yanapt'äna nayarus uqhamaraqui.\nAruntapjjaraquim Priscilarusa, Aquilarusa, jupanacasti nayamp chica Cristotaqui irnakerinacawa.\nJupanacajj jacañapjja mä urojj naya laycojj niyapuniw apt'asipjje, ucatpï jupanacarojj yuspagartjja, janiw naya sapaquiti jan ucasti jan judiöpquis uca iglesianquir takpach jilatanacaw yuspagarapjjaraqui.\nAruntapjjaraquim cawquïr jilatanacatejj Priscilampin Aquilampin utapan tantachatäpqui ucanacarusa. Aruntarapipjjaraquita Epeneto munat amigojjaru, jupawa Acaya provincian nayrïr iyawsirejja.\nAruntapjjaraquim Mariaru, qhititejj jumanac taypina wal irnakcäna ucaru.\nAruntapjjaraquim Ampliatoru, jupasti Tatitunjja suma amigojjawa.\nUrbanorus aruntapjjaraquim, jupasti jiwasampi chica irnakeriwa Jesucristo Tatituru sirviñanjja, uqhamarac nayan munat Estaquisarusa.\nApeles jilatarus aruntapjjaraquim, jupasti uñacht'ayaraquiwa cawquicamatejj jupan iyawsañapajj Cristotaqui utjqui ucsa, uca quipcaraqui Aristóbulo satan familiaparusa.\nAruntapjjaraquim marca masejj Herodionarusa, uqhamarac Narcison familiaparusa, jupanacasti Tatituncapjjaraquiwa.\nAruntapjjaraquim Trifena, Trifosa uca cullacanacarusa, jupanacajj Tatitutaquiw irnakapjje, uqhamaraqui Pérsida munat cullacajjarus aruntapjjam, jupajj Tatitutaquejj wal irnakaraquïna.\nAruntapjjaraquim Ruforu, jupasti suma uñt'at iyawsiriwa uqhamaraqui mamaparu, jupasti nayataquejj mä taycjamaraquiwa.\nAruntapjjaraquim Asincritoru, Flegonteru, Hermesaru, Patrobasaru, Hermasaru, jupanacampïquis uca jilatanacarusa.\nAruntapjjaraquim Filologoru, Juliaru, Nereoru, cullacapampiru, Olimpasaru, uqhamarac take qhitinacatejj jupanacampïqui uca jilatanacarusa.\nJumanac purasti mä suma aruntt'asipjjaraquim jamp'att'asisa. Take iglesianacaw aruntanipjjtam.\nJilatanaca, achict'apjjsmawa, sum amuyasipjjam qhitinacatï iglesianjja jan wali lurqui ucanacatjja. Jupanacajj jaljtañanacaru uqhamarac jan walt'añanacaruw apapjjeristam, take acanacasti cuntejj jumanacajj yatekapctas uca contrawa. Jupanacatjja jithektapjjam.\nJupanacasti janiw Cristoru sirvipquiti, jan ucasti jupanacan munañanacaparuquiw sirvisipqui. Juc'a amuyt'asirinacarusti sallkjapjjaraquiwa uqham suma arunacapampi.\nTakeniw yatipjje cunjämtejj jumanacajj Diosarojj jaysapctas ucjja, ucatwa nayajj cusista. Munaraquiristwa jumanacajj janc'aquïpjjañama asqui lurañataquejja, ucampis janiw jacapjjañamäquiti ñankha lurañataquejja.\nTimoteojj aruntanipjjaractamwa, jupasti nayamp chica irnakeriwa, uqhamarac Lucio, Jasón, Sosípater, marca masinacajjas aruntanipjjaractamwa.\nNaya Tercio, qhititejj kellkascta aca cartjja ucas aruntanipjjaracsmawa Tatitun sutipjjaru.\nGayo jilatasti aruntanipjjaractamwa. Nayajj utapan korpachatäsctwa, jupasti utapjj iglesiaruw mayt'araqui. Erasto jilatasa aruntanipjjaractamwa, jupasti kollke caturiwa aca marcanjja. Cuarto sutin jilatas aruntanipjjaractamwa.\n[Jesucristo Tatitusajj take jumanacarojj bendispan. Uqhamäpan.]\nJichhasti Diosaru yupaychapjjañäni. Jupaquiwa jumanacarojj wali ch'amani tucuyaspajja, cunjämtejj nayajj jumanacaru yatichapcsmas khespiyasiñ toketjja, Cristo laycu utjatapäquis ucan sarnakañanjja. Take acanacasti Diosan khanstayatawa, ucampis janïra aca orakejj lurasquipanwa imantatänjja.\nJichhasti take acanacajj khanañchasiwa Kellkatanac toke, cawquïrinactejj profetanacajj jaytawaycatayna wiñay Diosan arunacaparjama uca. Aca jan uñt'at yatichäwisti khanañchasiwa take jakenacajj juparu iyawsapjjañapataqui, jaysapjjañapataquiraqui.\n¡Jupa sapa yatiñ cancañani Diosaruqui jach'achatäpan, Jesucristo toke wiñayataqui! Uqhamäpan.


Daniel 9 - Holy Bible [Aymara Bible 1997] - (Dan 9)\n“Asuero jaken yokapa, qhititejj medo jakenac castäqui, uca Dariow caldeonacan reinopjja apnakascäna.\nCunapachatejj jupajj mä mara apnakcän ucapachaw naya Daniel Jeremías profetan libropa leescaraquïyäta, pakallko tunca mara pasañapäquis uca toketa, Jerusalén marcan t'unjatäñapataqui, cunjämtejj Tatitojj profetaru siscatayna uqhamarjama.\nUcatsti nayajj Tatitu Diosaruw mayisiscaraquïyäta, juparuw achict'asiraquïyäta, ayunasina, chhanqha isinacampi isthapisisa, khellaru kont'asisaraqui.\n“Tatitu Diosajjaruw mayisiscäyäta, juparusti aqham sasaw arsuraquïyäta: ‘Tata, jumajj jach'a ch'amani Diosätawa, arsutanacamarojj phokhapuntawa, qhitinacatejj camachi arunacam phokqui ucanacarusa munasiñamjja uñacht'ayaractawa.\nNanacajj juma nayrakatan jucha lurapjjta, ñankhanacsa lurapjjaracta; cunatejj jan walïqui ucacwa lurapjjtjja, jumaru apanucusaw jacapjjaracta; camachi arunacamsa, arsutanacamsa apanucupjjaractwa.\nJumar sirviri profetanacamarusti jan ist'asaw sarnakapjjaracta, jupanacasti juman sutimjjaruw nanacan reyinacajjaru parlapjjaraquïna, jilïrinacajjarusa, nayra awquinacajjarusa, take Israel marcarusa.\nJumajj, Tata, chekapapunïtawa, ucampisa nanaca judionacajj wali p'enkasipjjta; cawquïrinacatejj Jerusalén marcan jacapqui ucanacjamaraqui, uqhamaraqui yakha israelitanacjamaraqui, uca quipcaraqui cawquïrinacatejj jacapqui yakha marcanacana, uqhamaraqui jumaw ucanacarojj uqham ananucuracta juma nayrakatan sayt'asipjjatap laycu.\nNanacajj, Tata, reyinacaj-jjam, jilïri jakenacaj-jjama uca quipcaraqui nayra awquinacaj-jjama p'enkachjatäpjjtwa, juma nayrakatan sayt'asipjjatajj laycu.\nUcampisa nanacan Diosajja, jumanquiwa qhuyapayasiñasa, juchat perdonañasa. Nanacasti juma nayrakatan jumataquiw sayt'asipjjta,\njaniraquiw arunacamsa ist'apcti, nanacan Dios Tatitojja, cuna yatichäwinactejj profeta sirvirinacam toke churapquista ucanacsa janiw ist'apcaractti.\nTake Israel jakenacaw yatichäwinacamjja jan ist'apcti, juman arsutanacamarusa janiw jaysapcaractti, ucatpï nanacjjarojj purinejja take ñankhachäwi arunacajja, uqhamaraqui cuna juramentotejj Moisesan leyipan kellkatäqui ucarjama, nanacasti juma tokew jucha lurapjjta.\nJumasti, nanacjjaru aca jach'a jan walt'äwi apayanisajja, cuna ajjsarañanactejj nanacaru churapquista ucjja phoktawa, uqhamaraqui qhitinacatejj marca apnakapqui ucanacampisa; aca orakensti janipuniw utjcänti mä mutuyäwejja cawquïri mutuyäwtejj jumajj nanacjjaru apayanipquista uqhamajja.\nTake aca jan walinacaw nanacjjaru jutejja, cunjämatejj Moisesan leyipan kellkatäqui uqhamarjama; ucampisa nanacajj janiw jumarojj thakapcsmati, nanacan Tatitojja, nanacan Diosajja, janiraquiw nanacan ñankha lurañanacajjsa apanucupcti, ni juman chekapa arunacamarus arcapcaractti.\nUcatpï, Tata, jumajj nanacataquejj aca jach'a jan walinac waquichtajja ucat nanacjjaru apayaniractajja, jumasti, nanacan Dios Tatitojja, chekapapunïtawa, take luratanacamasa chekaparaquiwa; ucampisa nanacaw jumarojj jan ist'añ munapcsmati.\n“Nanacan Diosajja, jumaw jach'a ch'amam uñacht'ayapjjesta, marcamaru Egiptot apsusajja, uqhamat juman jach'a sutimjja uca urunacatpachwa wali jach'aru tucuyaractajja, jichhürcama; ucampisa nanacajj juchanacaqui lurasipctjja, jan walinacaqui lurasipcaractjja.\nTata, nanacajj yatipjjtwa jumajj qhuyapayasirïtama. Jerusalén marcatjja uca colerasiñamjja uqhamaraqui colerampi take cuna lurañamsa apakamaya, Jerusalén marcasti marcamawa, juman kollan kollumaraquiwa. Yakha marcanacanquir jakenacasti Jerusalén marcamatjja jakenacapatsa larusipjjewa, nanacan juchanacajj laycu, uqhamaraqui nayra awquinacajjan jucha luratanacap laycu.\nNanacan Diosajja, ist'amay juman sirviriman mayisitaparojja; jach'a sutim laycuquisaya, Tata, munasiñampi aca jachcaña jicjjatasqui uca templomarojj uñtanim.\nIst'apjjet Tata, nanacan Diosajja; nanacan aynacht'atanacajjarusti uñtanipjjaraquita, cawquïri marcatejj sutima apqui uca marcan aynacht'atapsa. Janiw nanacan asquïpjjatajj laycutejj jumaru mayisinipcsma, jan ucasti juman jach'a qhuyapayasiñam laycuw mayisinipjjsma.\n¡Tatay, Tatay! ¡Ist'apjjeta, perdonapjjaraquita! ¡Ist'apjjet, Tatay, ucatsti yanapt'apjjaraquita! Juman jach'a sutim laycu, Dios Tata, marcam laycu, jakenacam laycu, qhitinacatejj sutimsa jach'achapctjja, ucanacaru janc'aqui jutam.’\n“Nayasti mayiscaquïyätwa Diosatjja, juchanacajjsa arsusisaraqui, uqhamaraqui Israel marcajjan juchanacapsa arsusina, Tatitu Diosajjan nayrakataparuw mayisitanacajjsa uscuraquïyäta, jupan kollan kollup laycu.\nUcatsti nayarojj saraquituwa: ‘Daniel, nayajj juttwa jumar acanac toketa amuyt'ayiri.\nCunapachatejj jumajj Diosar mayisiñ kalltta, ucapachaw Diosajj jumar ist'tam. Nayasti jumaru uca Diosan ist'atapa yatiyiriw jutsma, Diosasti jumarojj walpun munaractam. Jichhasti sum suma ist'am cuntejj siscäma uca arunacaru, uqhamat uca unañchäwi toket suma amuyt'añamataqui:\n“Pakallko tunca semananacaw pasañapa marcamjjaru, uqhamaraqui kollana marcamjjarusa, uqhamat ñankha luräwiru, juchampiru tucjañataqui, ñankha luräwinacatjja pampachäwi jicjjatañataqui, ucatsti cunatejj chekapäqui uca wiñayataqui utt'ayañataqui, uqhamat unañchäwi uñjcta, uqhamaraqui profecía arunac ist'cta ucanacajj phokhasiñapataqui, ucjjarusti cawquïritejj kollanäqui ucajja Diosar catuyatäjjañapcama.\nJichhajj acwa yatiñama, amuyt'añamaraqui: Cunapachattejj Jerusalén marcajj wasitata uñstayañataqui sayt'ayañataqui arsutäni, Tatitur loktatäqui uca jach'a jilïrin puriniñapcama, pakallko semananacaw pasascañapa, Jerusalén marcan wasitata sayt'ayatäñataqui callenacapasa, perkanacapasa, sojjta tunca payani semananacanwa lurasini, ucampisa uca urunacajj wali t'akhesiña urunacäniwa.\nSojjta tunca payani semananaca pasatatsti, Tatitur catuyata jach'a jilïriruw jiwayapjjani. Jerusalén marcampi templompisti t'unjataw uñjasiraquini, cawquïri reyitejj jutcani ucanacan jakenacapaw t'unjaraquini. Tucuyäwisti janc'aquiw purinini, walja umanacjama, tucuycamawa nuwasiñanacasa, t'unjatäñasa utjaraquini, cawquïrinacatejj uqhamäñapatac arsutäqui ucanaca.


Números 18 - Holy Bible [Aymara Bible 1997] - (Núm 18)\nTatitojj Aaronarojj sänwa: “Jumampi, wawanacamampi, uqhamarac Leví tribun mayni jilanacamampiquiw cuna jan wali lurañatejj kollana chekan utjani ucatjja juchañchatäpjjäta; ucampisa juma sapa wawanacamampiquiw juchañchatäpjjäta cunapachatejj jumanacajj cuna jan walsa sacerdotëcasin lurapcäta ucqhajja.\nUcampis Leví tribun maynïri jilanacamajj yanapt'añapaw jumarojja, uqhamarac wawanacamarusa, Tatitumpi Jiquisiñ Carpan luräwinacapampejja.\nJupanacasti juman yanapirinacamäniwa, uqhamarac carpan cuna lurañatejj utjqui ucanacansa, ucampis kollan chekan yänacaparojj ni altaraparusa janiw jac'achasipcaspati, ucampisa janitejj uqhamäcan ucqhasti jiwarapjjaniw jupanacasa, uqhamarac jumanacasa.\nUqhamaraquiw yanapapjjätam Jiquisiñ Carpan luräwinacapampejja take loktäwinacan lurañanacampi. Ucampisa janiw cawquïri jan uñt'at jakesa jumanacar jac'achasiñapäquiti.\nJumanacaruquiw utt'ayatäpjjta kollan chekan altarana luräwinaca phokhañataquejja. Uqhamatwa israelitanacampejj jan mayampis colerascjjäti.\nNayaw yakhachta levita jilanacamarojja, israelitanac taypita jumanacaru churañataqui, Jiquisiñ Carpan luräwinacan sirvipjjañapataqui.\nUcampisa, jumampi wawanacamampiquiw sacerdoten luräwinacapjja, altarana velo khepäjjansa lurapjjäta. Aca lurañasti jumanacaruw wact'apjjtam, nayaraquiw uca sacerdote luräwinac churapjjäma. Ucampisa cawquïritejj sacerdotet sarnakani jan cunäcasa, ucasti juchañchasin jiwayatäniwa.”\nTatitu Diosasti Aaronarojj sänwa: “Nayaw jumar utt'aysma ofrendanac churapquitu ucanac uñjañamataqui. Take cawquïri k'oma ofrendanactejj israelitanacajj churapquitu ucanacsti, jumampiru, wawanacamampiruw churta, acasti wiñayatac uchat leyiraquïniwa.\nSacrificionac naqhayascani ucanacatjja, take grano ofrendanacaw wact'ätam, uqhamarac juchanacat sacrificionac, israelitanacasa juchanacapat loktapquitani ucanacatsa. Take aca k'oma ofrendanacaw jumataquïni, uqhamarac wawanacamataquïni.\nJumanacatsti take chachaw aca ofrendanacatjja mank'apjjäta, ucampis kollana chekanwa mank'apjjäta, ucanacasti kollanätap laycu.\n“Uqhamaraquiw jumarusa, yokall wawamarusa, imill wawamarusa churapjjaracsma, cawquïri suma ofrendanactejj israelitanacajj churapquitu ucanacjja. Acasti wiñayatac uchat leyiraquïniwa. Cawquïri jaketejj familiamata k'omachata jicjjatascchi ucajj mank'araquispawa.\nUca quipcaraquiw churäma nayrakata achunaca, israelitanacajj sapa mara churapquitu ucanacatsa suma aceite, suma vinota, uqhamarac suma trigota.\nUqhamaraqui cawquïri nayra cosechanacan achunacaptejj loktapquitu ucanacas jumataquïniwa. Cawquïri jaketejj familiamat k'omachat jicjjatascani ucasti mank'araquispawa.\nCuna ofrendanactï israelitanacajj catuyapquitu take ucanacajj jumataquïniwa.\n“Take israelitanacan jilïri wawanacapa, uqhamaraqui uywanacan nayrïri wawachat kallunacapa loktapquitani, ucanacajj jumataquïniwa. Ucampisa jakenacan jilïri wawanacapata, uqhamarac k'añu uywanacan nayrïri wawachat kallunacapatjja mayïtawa alapa cutsuyasjjañapataqui.\nUca cutsuyasiñasti pagasiñapawa, wawachatat mä phajjsiru, ucasti pheska kollkëñapawa, cunjämatejj kollan kollkejja tunca mayan gramonïqui uqhamarjama.\nUcampisa janiraquiw vacanacana, cabritonacana, ovejanacana nayra wawachat kallunacapjja cutsuyasipcaniti, ucanacasti nayatac yakhachatawa, ucanacsti jiwarayaraquïtawa, wilapsa altararuw warjjataraquïta, liq'ipsa naqhayaraquïtawa, nayatac mä suma k'apquiri ofrendjama.\nJumataquiraquïniw aychasa, uca quipcaraqui uywan pechopasa, cawquïritejj suma ofrendat churatäqui ucanaca, uqhamarac cupëjja charasa.\nCuna churäwinactejj israelitanacajj nayatac yakhachapcani, ucanacjja jumaruw churjjäma, uqhamarac yokall wawamataqui, imill wawamataqui jumampi chica jacasqui ucanacataquiraquïniwa. Acasti wiñayatac leyiraquïniwa. Mä jan p'aquintcaya arust'äwiraquïniwa, wiñayataqui, cuntejj nayajj lurcta jumampi, wawanacamampi.”\nTatitu Diosasti Aaronarojj sänwa: “Janiw jumanjja orakemasa, ni herenciamasa israelanjja utjcaniti mayni israelitanacanjamajja. Nayaw juman orakemäyäjja, herenciamäyäsa, Israel marcanjja.\n“Levitanacarojj mä herenciäcaspas uqhamawa churta, cuntejj israelitanacajj achunacapat sapa tuncat maya churañanacapäqui ucanaca, jupanacan pagopawa Jiquisiñ Carpan sirvipjjatapata.\nMayni israelitanacajj janiw Jiquisiñ Carparojj jac'achasipcaniti, uqham lurasajj mä juchwa lurapjjaspa ucatsti jiwañaraquiw jupanacarojj jutaspa.\nLevitanacaquiw Jiquisiñ Carpan luräwinacapampejj phokhapjjani, jupanacaraquiw juchañchatäni cuna jan walinacatejj lurascani ucanacatsa. Ucasti wiñayatac uchat leyiraquïniwa, jumanacataqui uqhamarac wawanacamataqui. Levitanacasti janiw orakenïpcaniti Israelanjja.\nJupanacarusti churtwa cuntejj israelitanacajj achunacapat sapa tuncat maya churapcani ucanaca. Ucatwa sista janiw Israelan orakenacamajj utjcaniti” sasa.\nTatitusti Moisesarojj saraquïnwa:\n“Levitanacarojj aqham sätawa: Cunapachatejj israelitanacan achunacapat sapa tuncat maya catokapcani ucatjja sapa tuncat maya yakhachapjjpan nayaru loktañanacapataqui.\nUcaw jupanacan ofrendapäni, cunjämtejj israelitanacajj churapqui uca quipca trigonacapatsa, uqhamaraqui vinonacapatsa.\nUqhamaraquiw sapa tuncat maya israelitanacajj churapcani ucanacatjja levitanacajj yakhachapjjañapawa Tatitur churañataqui, ucanacsti sacerdote Aaronaruw churapjjañapa.\nTake cunanactejj catokapcani ucanacatjja, yakhachapjjañapawa nayaru ofrenda churañataquejja, cuntejj nayaru loktapquitani ucanacajj sumäñapawa.\n“Ucjjarusti saraquim: ‘Cunapachatejj nayataquejj sumäqui ucat yakhachjjapjjani, ucat jilt'anacjja jupanacan trigopäcaspasa, vinopäcaspasa uqhama uñt'asjjapjjani,\nucanacatsti mank'asjjapjjasmawa jumanacasa, familianacamasa, cawqha chekansa; ucajj jumanacan Jiquisiñ Carpan irnakatanacamat pagötap laycu.\nCunapachatejj nayatac sumäqui uca yakhachjjapjjäta ucqhajj mank'asjjapjjätawa jilt'anacatjja jan jucha lurasa, uqhamatwa Israelitanacan k'oma ofrendapjja jan k'añuchapcätati, ucatsti janiraquiw jiwapcätati.’ ”


Génesis 19 - Holy Bible [Aymara Bible 1997] - (Gén 19)\nCunapachatejj uca pä angelanacajj Sodoma marcaru puripcän ucapachajj niya ch'amacthapjjänwa, Lot chachasti marcar mantañ puncun kont'atäscänwa, cawqhantejj jakenacajj tantachasipjjerïna ucqhana. Uca pani angelar uñjasasti catokañataquiw sayt'asi, ucatsti orakcamaw alt'asi,\nsaraquïnwa: —Tatanaca, achict'asipjjsmawa, jichhärmajj naya jumanacan sirviriman utapanay korpacht'asipjjamjja. Ucanwa cayunacam jarekt'asipjjäta, ucatsti arumanthiw wali alwat sarjjapjjäta —sasa. Ucampis jupanacajj sapjjänwa: —Yuspagarapjjsmawa, ucampis janiw utamar korpachasipquiristti jan ucasti callequi ict'apjjä —sasa.\nUcampisa Lot chachajj sascaquïnwa utapan korpachasipjjañapataqui, ucatsti jupanacajj jupampi chicaraquiw utapar sarjjapjjäna. Cunapachatejj puripjjän ucapachasti, Lot chachajj mä suma mank'a waquicht'ayaraquïna, jan levaduran t'ant'anaca, visitanacasti mank'apjjaraquïnwa.\nUcampisa janïr iquintapquipansti, Sodoma marcanquir take jakenacaw Lot chachan utaparojj muyuntapjjäna, chuymani jakenaca, wayna jakenaca,\nucatsti Lot chacharuw arnakapjjäna: —¿Cawquinquis jichhärma utamar purinqui uca jakenacajja? ¡Irpsunim! ¡Jupanacampiw iquintañ munapjjta! —sasa.\nLot chachasti jupanacampi parliriw mistuni, puncsti wali suma jist'antaraqui,\nucatsti saraquïnwa: —Munat jilatanaca, achict'asipjjsmawa, janiquiy uca jan walinac lurapjjamti.\nNayan pä phuchajjaw utjasqui, jupanacasti janïraw chacha uñt'apquiti; irpsunïwa jumanacajj cuntejj munapcta uca jupanacampi lurapjjañamataqui, ucampis jan cuna ñankhanacsa lurapjjamti aca chachanacarojja, jupanacajj nayan visitanacajjawa —sasa.\nUcampis jupanacajj sasipcaquïnwa: —¡Sartam ucqhata! Jumajj yakha marcat jutir jakëtawa, ¿jumat nanacar apnakapjjetäta? Jichhasti jumarojj uca jakenacat sipansa juc'ampi jan walinacwa lurapjjämajja —sasa. Ucatsti Lot chacharojj nuwjañwa kalltapjjäna, ucatsti puncu t'unsuñataquiw maqhatapjjäna,\nucampisa Lot chachan visitanacapajj juparojj waythapisinwa uta mankhar wayuntjjapjjäna; ucatsti puncjja jist'antjjapjjänwa,\nankanquir jakenacarusti juyqhuptayapjjaraquïnwa. Takeni chuymani jakenacatpacha waynanaccama, uqhamaw juyqhu uñjasipjjäna puncu taccäwisa karirapjjaraquïnwa.\nVisitanacasti Lot chacharojj sapjjaraquïnwa: —¿Yakha familianacamajj aca marcan utjtamti? Yokanacamampi, phuchanacamampi, tollkanacamampi, uqhamarac take cunatejj utjctam aca marcan ucanac irpjjarusjjam, ucatsti acat jayar sarjjapjjam,\naca marcsti t'unjapjjäwa. Sintipunëjjewa Tatitu contra jucha luratanacapajja, ucatwa aca marcar t'unjañataqui qhitanipjjetu —sasa.\nLot chachasti tollkanacapan ucaruw saräna, ucanacasti phuchanacapampi casarasiñataqui parlatäpjjänwa, ucatsti jupanacarojj saraquïnwa: —¡Sartasipjjam, ucatsti aca marcat jayar sarjjapjjam, Tatitu Diosaw aca marcjja t'unjani! —sasa. Ucampisa tollkanacapajj janiw Lot chachan aruparojj yäkapcänti,\nkhanjtanjjepansti, angelanacajj Lot chacharojj sapjjänwa: —¡Janc'aqui sartasim! Jichhasti sarjjam aca marcata, warmimaru, pä phuchanacamampiru irpjjarusiwayjjam, janitejj jiwañ muncsta ucapachajja, nanacasti aca marcjja t'unjapjjäwa —sasa.\nLot chachasti janiw janc'achascänti, ucatwa angelanacajj amparat waythapipjje, Tatitun jupat qhuyapayasitap laycu. Uqhamaraquiw warmiparusa, pä phuchaparusa waysuwayapjjäna, ucatsti marca ankäjjaruw irpanucjjapjjäna jan jiwapjjañapataqui.\nCunapachatejj marca ankäjjancjjapjjän ucqhasti, mä angelaw saraquïna: —¡Jaltjjam, khespiñamataqui! Janipun kheparojj uñtanipjjamti, janirac sayt'apjjamsa aca vallenjja. Kollu tokenacar jaltjjapjjam khespiña munsta ucapachajja —sasa.\nUcampis Lot chachajj sänwa: —¡Janiw tatanaca, achict'asipjjsmawa!\nJumanacajj sinti jach'a asquinacwa lurapjjestajja, nayataquisti sinti suma jakenacäpjjtawa, khespiyapjjaraquistawa jacañajjsa, ucampis janiw nayajj kollu tokenacar sarquiristti, t'unjäwisti thaquinjja catjaraquitaspawa, ucatsti nayajj jiwaraquiristwa.\n¡Uñtapjjam, qhayan mä jisc'a marca uñjta! Jac'anquiwa, ucaruw jaltjjapjjaraquiristjja. ¡Ucar jaltjjapjjam sapjjeta, jacañajj khespiyasiñajjataqui! ¿Chekpachansa jisc'aquejjay uca marcajja? —sasa.\nUcatsti uca angelanacat maynïrejj sänwa: —Ist'smawa, ucatsti mayitamarojj jaysaraquïwa. Cuna marcattejj parlquista ucsti janiw t'unjcaraquïti,\nucampisa ¡saram! uca marcar jaltjjam, janiraquiw cunsa lurcäti uca marcar puriñamcamajja —sasa. Ucatwa uca marcajj Zoar sasa sutichatajja.\nCunapachatejj khanjtanjjäna, uqhamarac Lot chachas Zoar marcar purjjaraquïna ucqhajja,\nTatitusti ninampi, azufrempwa Sodoma, uqhamarac Gomorra marcanacjjarojj puriyanïna,\nucatsti take qhitinacatejj uca marcanacan jacapcäna ucanacampwa t'unjäna, uqhamarac take cunatejj uca vallen jilcäna ucanacsa k'alwa t'unjäna.\nUcampisa Lot chachan warmipajja khepatwa jutascäna, ucatsti jupajj khepa uñtäna, ucatsti uca pachparuw jayu kala tucjjaraquïna.\nKhepärmanthi alwasti, Abrahamajj cawqhantejj Tatitumpi parlcatayna ucqharuw saräna,\nSodoma, uqhamarac Gomorra marcanacwa uñtäna, uqhamarac take uca valle tokenaca, ucatsti uñjaraquïnwa ucsatjja mä jek'e maqhatasquiri, mä hornotjama.\nUqhamwa Diosajj uca valle tokenquir marcanac t'unjäna, cawqhantejj Lot chachajj jaccän uca marcanaca, ucampis Abrahamat amtasïnwa, ucatwa Lot chacharojj uca chekatjja irpsuwayjjaraquïnjja.\nUca khepatsti Lot chachajj Zoar marcan kheparañjja ajjsarayasjjänwa, ucatsti pä phuchapa irpjjarusiwayasinjja kollu tokenacaruw sarjjäna, ucanwa quimsanpacha mä putun jacapjjäna.\nMä urusti jilïri phuchajj sullca phucharojj sänwa: —Awquisajj chuymanëjjewa, take acsa tokenacansti janiraquiw mä chachas utjquiti jiwasan casarasiñasataquejja, cunjämatejj waquisqui uqhama.\nUqhamajj umjayañäni, ucatsti jupampiw iquintañäni, uqhamat jupatac wawanïñasataqui —sasa.\nUca arumpachaw awquiparojj vino churapjjäna, ucatsti jilïri phuchajj jupampiw iquintäna, ucampis awquipajj janiw amuyascänti cunapacha iquintatapsa ni cunapacha sartjjatapsa.\nKhepa urusti, jilïri phuchajj sullca phucharojj saraquïnwa: —Masayp'ojj nayajj awquisampiw iquintta, uqhamajj jichharmajj umjayaraquiquiñäni ucatsti jupampiw jumajj iquintaraquïta, uqhamat panpachaniw jupatac wawanïñäni —sasa.\nUca arumpachaw awquiparojj wasitat vino churapjjäna, sullca phuchasti awquipampiw iquintaraquïna, ucampisa Lot chachajj janiraquiquiw amuycänti cunapacha phuchapan iquintatapsa, uqhamarac sartjjatapsa.\nUqhamaw Loten phuchanacapajj awquipataqui usur jakeptapjjäna.\nJilïri phuchasti mä yokall wawa wawachasi, ucarusti Moab sasaw suticharaquïna, ucasti jichhajj moabitanacan awquipäjjewa.\nSullca phuchasti mä yokall wawa wawachasiraquïna, ucatsti Ben-amí sasaw suticharaquïna, ucasti jichhajj amonitanacan awquipäjjewa.


2 Corintios 12 - Holy Bible [Aymara Bible 1997] - (2Cor 12)\nNaya pachpat jach'achasiñajjajj janiw waquisquiti, cuna unañchäwinäctï uñjcta uqhamaraqui cuna yatiyäwinactï Tatitojj churquitu, ucanacatwa parläjja.\nTatitur iyawsir mä jakeruw uñt'ta, jupasti quimsïri alajjpachcamaw irpataraquïna ucat acarojj niya tunca pusini maraw pasjje. Janchipamppacha jan ucajj ajayunaqui irpatächïn ucjja janiw yatcjjti, Dios mayniquiw ucjja yati.\nUca jakesti janchipamppacha jan janchipamppacha apatäcchïn ucjja janiw yatcti, Diosaquiw yati. Ucampis yattwa uca jakejj\nparaisor apatänwa, ucatsti muspharcañ arunacaraquiw aca jakerojj satänjja, uca arunacsti janiw qhitirus “arsum” satäquiti.\nNayajj uca casta jaketwa jach'a jach'a tucuristjja, ucampis janiw naya pachpata jach'a jach'a tucquiristti, inas t'uqhachasitanacajjata jach'a jach'a tucuraquiristjja.\nNaya pachpatsa jach'achasquirista ucajj janiw cuna lokhe cancañäcaspasa; jan ucasti chekacwa sasquiristjja. Ucampis janiw ucanac lurcti jan qhitis nayatjj juc'ampi sumätajj amuyañapataqui cuntï nayan uñjqui uqhamarac ist'qui ucanacatjja.\nUca uñachayäwinacasti wali muspharcañaraquïnwa, ucampis ucatjja jan nayan jach'a jach'a tucuñajjataquejj mä t'akhesiñwa nayajj catokta mä ch'aphir uñtata. Ucasti Supayan qhitapawa nayar t'akhesiyitu.\nQuimsa cutiraquiw Tatiturojj achict'asta nayar uca t'akhesiñ apakañapataqui;\nMä lokher uñtatjamaw parltjja nayapachat jach'achasisajja, ucampis jumanacaw uqham parlayapjjestajja. Jumanacaw nayarojj jach'acht'apjjañamänjja. Nayasti janiw uca jach'a apostolonacatjj menosäcti, janis cuna jan yäkatjamäctsa ucasa.\nJumanac taypin wali llamp'u chuymampi irnakatajja, uqhamarac uñacht'äwinacampi, milagronacampi, muspharcañanacampi luratajjawa chekpach apostolötajj-jja uñacht'ayi.\nJumanacarojj janiw yakha iglesianacat menosäpcasmas uqham lurapcsmati, jan ucasti jumanacat jan cun mayitajjaquiw utjejja. ¡Perdonapjjet uqham jan mayitajjatjja!\nJichhajj waquichasisctwa jumanacar quimsïr cuti jutañataqui. Janiraquiquiw jichhas cuns mayipcämati, janiraquiw jumanacan utjirinacams thakcti jan ucasti jumanac pachparuw thakapjjsmajja. Wawanacapatakejj awquiw kollkjja imañapajja, janiw wawati awquitaquejja.\nNayasti take chuymaw nayan kollkejjat take cuns alasiscäjja, naya pachpasa uqhamaraquiw merk'susiscäjja jumanacan almanacaman asquip laycu. Amuyatajjatjja, nayajj jumanacar juc'ampi munapcsma ucqhajja, jumanacajj nayarojj juc'ampiw uñisipjjaraquistajja.\nUcampis yakhepanacajj jumanacatjja amuyapjjaraquiwa jan cunsa mayitajja, ucampis jupanacajj sasipcaquiwa: “Amtañampiw ucar jalt'ayasin sallkjistojj” sasa.\nJan ucajj ¿cawquïr jilatanactï qhitanipcsma uca tokcha jumanacarojj sallkjapjjsmajja?\nTitoruw jumanacar uñjt'añataquejj qhitanipjjsma, jupamp chicsti mayni jilataruraquiw qhitanipjjaracsma, ¿Titoch sallkjapjjtamjja? ¿Janit nanacasti panpachani jumanacan nayrakataman mä sapa amtañaniqui sarnakapctsti?\nInas jumanacajj amuyapjjsta ucanacampiqui nanacajj jichhajj arsusipquiristsa uqhama. Ucampis janiw uqhamäquiti, jan ucasti Diosan nayrakatapanwa Tatitun sutipjjaru parlapjjsma. Take ucanacsti jumanacan ajayunacaman jiltapjjañamataquiw lurapjjta, munat jilatanaca.


Jakhüwi 2 de 10\nEnlace · Latin America29 Taypi sata phaxsi 2014\nUruguay markanx chhijllawiw phuqhasi ukatx boca de urna ukax yatiyiwa Tabaré Vásquez, candidato Frente Amplio 44% aka 46% chimputaw jikxati sasin yatiyi, Luis Lacalle Pou,...\nKhmer aru yatiqañ muntati? Aka aru pirw uñjam ukanw arunak waruqatax utji.\nEnlace · Asia Oriental29 Sata qallta phaxsi 2014\nKheng.Info ukax mä portal ukjamawa, ukax khmer aru yatiqañatakiw aski, Camboya markan oficial aru ukjam uñt'atawa. Janiw aru jaqukipatakit utjki jan ukasti kunjams arst'aña uka...\nEnlace · Caribbean21 Lakan phaxsi 2014\nJichhakamaxa, Cuba markanx jan walt'ayir Ébola uka usump usuntatax janiw utjkiti, Jilïr irpirix jan khitis uka usump usuntapakaspati uk muni. Havana Times ukax yatiyiwa Ministerio...\nEnlace · Latin America10 Lakan phaxsi 2014\nMaysatx pankanakax ullirinakan chymaparuw puri, maysatx uka apthapit panakanakx kawkhankirikiti uka saraw uka saraw uñt’ayaraki” Daniel Canosa jupax Argentina markan biblioecólogo ukhamawa, jupax bibliotecas locales...\nVideo waruqañxat atipat'asiwi: Áreas Protegidas sat uñat'at chiqanakan saräwinakapa\nEnlace · Latin America6 Lakan phaxsi 2014\nIUCN (Unión Internacional para la Conservación de la Naturaleza) ukax Facebook pajina oficial – tuqiw América del Sur uksan Zonas protegidas utjik uksan jakasir marka markachirinakaruw...\nChile markanxa: mä Telescopio lurayasipki, uraqpachans ukakipuniw wali jach'arakïni\nEnlace · Latin America22 Mara t'aqa phaxsi 2014\nKhaysa Chile markanx Cerro Armazones Atacama uksan mä telescopio óptico/infrarrojo más grande del mundo ukham lurañ qallanatawayapxi, 39 metros de diámetro ukch'arakïniwa. 2010 maranxa, Consejo...\nEnlace · Latin America18 Qasäwi phaxsi 2014\nColombiano Gabriel García Márquez qillqirix 17 uru aja qasäwi phaxsit aka 2014 maranw jiwawayxi, jupax 87 maraninwa, jupax khaysa México markanw jiwawayxi. Caracol jupax uka...\nEnlace · Ecuador17 Taypi sata phaxsi 2014\nNawiraratakix janiw jayaxiti, Gobierno Autonomo uksankirinakax parroquial de San Lucas cantón Loja, uksanx apthapi (colecta) “Una minga por una sonrisa del niño sanluquense” sas sutinchat...\nMayni jakapachatjatan arupa\nEnlace · Latin America26 Lakan phaxsi 2014\nNayrja phaxsinakatw Anchas Alamedas uka blog ukan Solentiname qillqirix kunjamti sarnaqakan ukxat yatiyi. Akax jichha qillqawipawa, Mimí sutimp uñt'atawa, ukanx pachasiwipata, llakisiwipata, kusisiwipata qillqt'i: No...\nEnlace · Latin America11 Lakan phaxsi 2014\nJichha simanax Laura Schneider kullakax RedViajAR uka blogupan bloguerunakatak tuqit mä yatxataw lurañ uñt'ayi. Ukatakix janiw (usuario de bloguer) ukhamañapakiti. Maya uru sata qallta phaxsikamaw yatxatawimx...\nCuba markanx bullying ukax mä jan walt'wiwa\nEnlace · Caribbean6 Lakan phaxsi 2014\nBullying ukax yatiqañ utanakan apnaqata, ukax waranqa yatiqiriruw jan walt'ayi. Generacion Cuba markan bullying ukxat qillqt'ama.\nEnlace · Europa Occidental28 Willka kuti phaxsi 2014\nMarcelle Padovani wamix mä pank uñakipi akjam sat qillqantata Francesco tra i lupi [it] ( Francisco entre los lobos), tatakur Francisco jan wali jaqinak taypin sapakiw...\nMyanmar-an jichhapiniw chacha pur jaqichasipxi\nEnlace · Asia Oriental3 Llamayu phaxsi 2014\nJaqukipiri: Josephine Liu Askichiri：Ameli


Global Voices Aymarata » China: Mä Yatiqir Jisk’a Imill Wawaw “Jan Wali Irnaqiriñ Muni Markapana” · Global Voices Aymarata » Print\nJaqukipäw uñt'ayata/apkatata 27 Taypi sata phaxsi 2009 4:57 GMT 1\t · Qillqiri Andy Yee Jaqukipiri Edwin Quispe\nCategoria-naka: Asia Oriental, China, Educación, Juventud\nNayrïr yatich qallta urunxa, China Markanxa (1° de septiembre), Metropolitan Daily [zh]  de Guangzhou yatiyawinak apnaqirixa, jiskt’awayiwa mä qawqhan qallta yatiqiri wawanakaru, iskt’asin kunakanitix qhipurun jakawipaspaxa. Uka tuqitxa mä jisk’a imill wawaw uka jist’arux kutiyawayi sasina nayax mä “irnaqiriyawa markataki sasina” mayampi jist’atasti; kunakasta irnaqiriyatas sasinsti jupax uka jist’arux kutt’ayanwa nayax mä jan wali irnaqiriyaxaw sasina. Uka jan wali irnaqir jaqinakax tatja yanakaniwa sasarakiw satäna.\nJichhax (video) uñañchäwi tuqiwa, jisk’a imill wawan ajanupax uñacht’ayata:\nWawan uka jist’ar kutiyatapax yatiyasiwa taki kast yatiyawinak tuqita China Marrana. Ukxatxa yaqhip jaqinakax amuyt’apxiwa, ukax mä jisk’a imill wawan arupakiw sasina, ukat mayninakax amuyt’apxarakiwa, ukax mä uñanchawiwa jiwasanakan lurawinakasat sasina. Mä aruskipawinxa uñstawayiwa walja amuyu arst’awinaka aka tuqita [zh] :\nRviflss (4 de septiembre de 2009 – 14:16) chica uru paskipanxa sawayiwa, janiw uka wawan arunakapxa chika chik uñjañasakiti.\nJoanna – Jin (4 de septiembre de 2009 – 12:46) chika urunxa sawayarakiwa sasina, llakisiyasirakiwa ukhamarusti kulirayasirakiwa, kunapachatix jach’aptkä ukhaxa, juk’ampwa uñt’axa jan wali lurawinakxa.\n….(4 de septiembre de 2009 – 13:20) chika uru paskipanxa maynix sawayarakiwa. Amuyañ sipanxa jichhurunakanx wawanakax yatipxiwa kunjamas jiwasanakan sarnakawisax uka. Yatichañ waqaychañanak tuqitxa yatiqañ utankanxa janiw utjiti. Jumatix arkta uka qallta yatiqawinaqh yatiqatx yatichañ utanxa ukatxa yataw kunjams sarnaqañs jaqitaypina, ukhamasti juman puriwimax utaru kut’añakiniwa.\nToplong 6450 (4 de septiembre de 2009 – 16:26) jayp’u urasanxa siwa uka wawax ¡Chiqaqwa sixa! Jilir jaqinakax amuykipapxañapawa trukakipt’añataki. Llakisiyituwa, sasina.\nWangbaozhu (8 de septiembre de 2009 – 21:21) emperaduran nayra machaq trajep tuqitxa, mä jisk’a yuqall wawaqiw chiqap sixa. Yatichirinak, jan juk’amp jumanak pachp sallqhasipxamti. Jumanakax yatiqañ qalltki ukhatpachwa yatichaptaxa wawanakan kuttapxañapataki mä jan wali irnaqir jaqiñapataki markasan ukhamarak jan wali alakip jaqiñapataki.\nMä jichha qillqata amtachinuxa, Siwa, wali qillt’ir internet tuqinxa, arusqipt’iwa uka wawan uka iskt’ataru kutiyatapata [zh] , ukax uñicht’ayiwa jan wali irnaqawinak utjki China Markanxa uka, jan sayt’kayawa uka “ch’aman apnakañ markaru:”\nUka suxta maran jisk’a imill wawax arsuwa kuntix jilir jaqinakax jan atki arsuña uka. Ukax pä kasta amuyuniwa. Nayririnxa sañ muniwa irnaqirinakakiw wali chamanix jan wali irnaqañatakixa; jan wali irnaqirinakakiw utji, janiw uka kasta jan wali irnaqir jaqinakar uñtatax utjkiti. Payirinxa wali sumaspawa wali sum irnaqiriñaxa ukax kusisiñaspawa.\nJan wali irnaqiriñatakixa nayraqatpachxa irnaqiriñamawa, katuñamawa uka ch’ama apnaqañataki markpachata. Uñtasiwa apnaqaña taki markpachan chamapampi, janiw uñtaskiti p’iqinchir mark apnaqirinakaru. Uka ch’am katutax janiw sañ munkiti uñch’ukitañapa mark piqinchir apnaqirinakampi. Ukaw tuwaqawiwa kunatix jupanakankaki ukata.\nChina markax lurawayiwa mä kasta amuyu qulqichawi jakinakataki, ukax waqicht’ataw wali jayatpacha, jiwasanki ukaxa ukhamaraki jiwasan kamachinaqasax jani juppacha jilatatkaspati, uka amuyumpi. Taqi ch’amampi mark apnaqañax ukax mä amuyu jichuntawiwa jan yaqha amuyu utjañapataki….. taki jaqin lurawinakapax ukhamaraki luririnakax mark p’iqiñchirinakampi iyawsatañapawa; p’iqiñchirinakax wali ch’aman jan jiskayawa. Ukatxa qalltatpachawa jiwasanki uka uñjañapa, jan ukasti jupanakax wali lunthat jan wali irnaqañampiwa.\nKunawsatix taqi ch’amamp markan irnaqañax janiw taki markat amtap mistsutakiti, jan ukasti mä kasta amuy irptir jaqinakamp jichuñtayañataki uñch’ukitawa, uñtasiwipaxa uñxasiniwa ratuki tukusitapaja wali irnaqañax jichhakamax utjaskakiwa markasanakanxa, mä qawqha kutix utxarakin jiwasanakan irnaqawisanakanxa.\nURL to article: https://aym.globalvoices.org/2009/10/67\n Metropolitan Daily [zh]: http://www.nddaily.com/\n uñstawayiwa walja amuyu arst’awinaka aka tuqita [zh]: http://bbs.ifeng.com/viewthread.php?tid=3913119&extra=&page=1\n arusqipt’iwa uka wawan uka iskt’ataru kutiyatapata [zh]: http://blog.dwnews.com/?p=57144


2 Crónicas 4 - Holy Bible [Aymara Bible 1997] - (2Cró 4)\nSalomonajj broncetwa mä altar lurayäna largorusti llätunca metronïnwa, anchorusti llätunca metroniraqui, altorusti pusi metro chicataniraqui.\nUcatsti bronceta mä jach'a pila umataqui lurayaraquïna. Ucasti muyünwa, mä thiyata mä thiyacamajja pusi metro chicatanïnwa. Altorusti pä metro pä tunca pheskani centimetronïnwa, muytatarusti tunca quimsani metro chicatanïnwa.\nUca pila aynacha, muytpachana pä seke orko vacanacjamaw lurata utjäna, sapa pusi tunca pheskan centimetronacanjja tunca figuranacaw utjäna, ucanacasti pilampejja mayaqui luratänwa.\nUca pila broncet luratäqui ucasti tunca payan orko vacanacjjaru uchatänwa, uca orko vacanacasti quimsanejj amsta toker uñtatcamänwa, quimsanisti aynach tokeruraqui, quimsanisti inti jalanta tokeruraqui, uqhamarac quimsanejj inti jalsu tokeruraqui. Khepäjja cayunacapasti mankhëjja tokencänwa, ucatsti pilajj uca orko vacanacjjaru apjjatataraquïnwa.\nUca pilan perkapasti lanqhurojj quimsakallko centimetronïnwa; thiyanacapasti lirio pankarar uñtataraquïnwa, ucarojj umajj mantänwa sojjta tunca sojjtani waranka litronaca.\nUcjjarusti lurayaraquïnwa bronceta tunca pilanaca jarisiñataqui, cupëjjarojja pheskwa uchäna, ch'ekäjjarusti pheskaraqui. Uca pilanacansti cunatejj nact'at loktäwinaca apnakascäna ucanacwa jaripjjäna; ucampis jach'a pilajja sacerdotenacan jarisipjjañapataquïnwa.\nUcjjarojj korita tunca candelabronaca lurayaraquïna, cunjämatï lurañapäcäna uqhamaru, ucatsti temploruwa uchayäna, cupëjjarojja pheska, ch'ekäjjarusti pheskaraqui.\nUcjjarusti lurayaraquïnwa tunca mesanaca, ucsti temploruwa uchayäna, cupëjjarojja pheska, ch'ekäjjarusti pheskaraqui. Uqhamaraquiw korita pataca jach'a chatunac lurayaraquïna.\nUcjjarusti sacerdotenacataquejj uta anka lurayaraquïna, uqhamarac jach'a uta anka puncunacapamppacha, ucanacarusti broncempiwa lip'iquipayäna.\nUcatsti jach'a piläqui ucjja templona cupëjjaparuwa uchayäna, aynacha tokempita, inti jalanta tokempita chica chicaru.\nHiram chachasti ucjjarojj luraraquïnwa phuqhunaca, lampanaca, uqhamarac jach'a chatunaca, uqhamawa Salomonataqui lurañanacjja tucuyäna Diosan templopana.\nUcanacasti acanacänwa: paya pilaranaca, morok'o capitelenaca, ucanacasti uca pilaranac patjjancänwa, paya rejillanaca uca capitelenaca imañataqui,\npusi pataca granadanaca uca paya rejillanacataqui, sapa rejillataquijj pä seke, ucanacampiraquiw imjjatataraquïna uca paya pilaranaca patjjana paya morok'o capitelenacarojja;\naynacharusti tunca utt'ayañanaca ucharaquïna, ucanac patjjaruraquiw tunca pilanacajj uchataraquïna.\nJach'a pila mankhäjjarusti tunca payan orko vacanacaniraquïnwa,\nucjjarusti phuqhunaca, lampanaca, uqhamarac tenedoranaca. Hiram lurirejj Salomón reyitaqui take yänaca Tatitun templopataqui lurcäna ucanacasti, suma bronceta luratänwa.\nJupasti ch'allata lurata moldenacaruwa phuchsüna Jordán orakena, Sucot, uqhamarac Saretán sisqui ucanac taypina.\nSalomonajj bronceta walja yänacwa lurayäna, ucatsti janiw llact'ascänti kawkhasay broncejj mantascpan ucatjja.\nUqhamaraquiw Salomonajj lurayaraquïna ucat ucjjar take yänacajj Diosan templopana utjcäna ucanaca: korit lurat altara, mesanaca cawquïrirutejj Tatitur loktatäcäna uca t'ant'anaca uchañataqui.\nKorit lurat candelabronaca lamparanacapamppacha, ucasti kollanansa Kollanapa Cheka nayrakatancänwa, cunjämatejj satäcäna uqhamar nactayañataqui;\npankaranacan figuranacapa, lamparanaca, uqhamarac tenasanaca, ucanacasti koritcamaraquïnwa;\nnaqhat pabilonaca apakañanaca, tasonanaca, cucharonanaca, uqhamarac incensarionaca, take ucanacasti koritcama luratänwa. Uqhamaraquiw templor mantañawjajj korit luratacamaquïnwa, kollanansa Kollanapa Chekar mantaña mankhëjja puncu jist'akañanacasa koritcamaquiraqui, uqhamarac templo pachpana puncunacapasa.


Levítico 18 QA97 - Tatitusti Moisesaruw parläna; aqham - Bible Search\nWachoka k'añu juchanac jan lurañjjata\n1Tatitusti Moisesaruw parläna; aqham saraquïnwa:\n2“Israelitanacarusti aqham saraquim: “Nayätwa Tatitu Diosapajja.\n3“Jan Egipto marcan sarnakäwinacaparjama jacapjjamti, cawquïri marcantejj jumanacajj jacapcäyäta. Janiraqui Canaán oraken sarnakäwinacaparjamasa sarnakapjjamti, cawquïri orakerutejj nayajj jacapjjañanacamataqui irpapcsma uca orakena, janiraqui uca marcan sarnakäwinacaparjama jacapjjamti.\n4“Nayan arsutanacajjaru phokhapjjam, uqhamarac leyinacajjsa phokhapjjaraquim, ucanacarjama sarnakapjjam. Nayätwa jumanacan Tatitu Diosamajja.\n5“Nayan arsutanacajjsti, uqhamarac leyinacajjsa phokhapjjapunim. Cawquïri jaketejj ucanaca phokcani ucasti jacaniwa. Nayätwa Tatitojja.\n6“Janipuniw cawquïri jakesa pachpa familiapana utjiri warmirojj jac'achasiñapäquiti uca warmimpi jucha lurañataquejja. Nayätwa Tatitojja.\n7“Janiraqui awquimarusa ñankhachcamti, taycamaru warmisisajja; uqhamarusa taycamawa, janiraquiw jupampejja jucha lurañamajj waquisquiti.\n8“Jan awquimarojj ñankhachamti, warmiparu warmisisajja.\n9“Janipuni cullacamarojj warmisimti; ucajja awqui toketsa cullacamäscpan jan ucajj tayca toketsa cullacamäscpan; utamana nacirïpasa jan ucajj yakha chekana nacirïpasa, janipuniw jupampejj jucha lurañamajj waquisquiti.\n10“Jan jumapachajj ñankha lurasimti imill wawa allchhimaru warmisisajja, ucajj yokaman wawapäscpasa jan ucajj phochamana wawapäscpasa. Janipuniw jupampi jucha lurañamajj waquisquiti.\n11“Janipuni awquiman warmipana phuchaparojj warmisimti. Jupasti awquimana jathasitawa, uqhamarusa cullacamaraquiwa. Janipuniw jupampi jucha lurañamajj waquisquiti.\n12“Jan awquiman cullacaparojj warmisimti, jupasti tiamawa, uqhamarus pachpa awquiman wilapat wilapaniraquiwa uca laycu.\n13“Jan taycaman cullacaparojj warmisimti, jupajj pachpa taycamana wilapat wilapanïtapa laycu, uqhamarus tiamawa.\n14“Jan tiomarojj ñankhachamti warmiparu warmisisajja, jupasti tiamawa.\n15“Jan yojjch'amarojj warmisimti, jupasti yokaman warmipawa; janipuniw jupampi jucha lurañamajj waquisquiti.\n16“Janiraqui jilamarus ñankhachamti, warmiparu warmisisajja.\n17“Janipuni mä warmimpejja wachoka jucha lurasa sarnakamti, ni uca warmina phuchapampisa ni allchhipampisa, ucajj yokapan phuchapäpasa, jan ucajj phuchapan phuchapäscpasa, janipuni ucampejja jucha luramti. Uca luräwisti sinti jan wali luräwiwa, pachpa familiätap laycu.\n18“Jan warmiman cullacaparojj warmisimti, janiraqui jupampejj wachoka juchsa luramti warmima jacasquipanjja, jan ucasti cullacpurwa jan walt'añaru puriyäta.\n19“Phajjsi wilani warmimpisti janipuni jucha luramti.\n20“Jake masiman warmipampisti janipuni iquintamti, janiraqui jupampejja wachoka juchsa luramti, uqhamat jan k'añuchasiscañamataqui.\n21“Janipuni wawanacamjja Moloc sat diosarojj sacrificiot loktamti. Janiraqui uqham lurasajj Diosan sutipsa ñankhachamti. Nayaquïtwa Tatitojja.\n22“Jan mä chachampejj warmimpjama iquintamti. Uqham chachapur iquintañajj sinti jan wali k'añu luräwiwa.\n23“Janiraqui animalanacampisa wachoka jucha luramti, jan uqhamat k'añuchasiscañamataqui. Janiraquiw mä warmisa animalanacampejj wachoka jucha lurañapäquiti. Ucajj sinti jan wali k'añu luräwiwa.\n24“Janipuni ucanacampejja k'añuchasipjjamti. Cawquïri marcanactejj nayajj jumanac nayrakatata ananuccä ucanacasti uca luräwinacampiwa k'añuchasipjjejja, 25uca quipcaraquiwa jupanacan orakenacapasa k'añuchata uñjasjjaraquejja, ucampisa nayajj jupanacarojj uca ñankha luratanacapatjja cuenta wayt'aracta ucatwa jupanacarojj uca orakenacajj apanucjjejja take ucan jaquirinacarojja. 26Ucampisa jumanaca, israelitanacajja, uqhamarac cawquïri yakha marcat jutasina jumanac taypina jaquiri jakenacasa, nayan arsutanacajjaru uqhamaraqui leyinacajjarusa phokhasa sarnakapjjam, janiraqui uca k'añu luräwinacjja lurapjjamti, cuntejj uca jakenacajj lurapcän ucanaca. 27Cawquïri jakenacatejj jumanacat nayräjja aca oraken jacapcän ucanacajj take uca k'añu luräwinacwa lurapjjänjja, uca lurapjjatap laycuraquiwa uca orakesa k'añuchata uñjasiraquïnjja. 28¡Uca orakesti janiraqui jumanacarojj apanucpati cunjämtejj uca jakenacarojj apanuccänjja uqhama, cawquïrinacatejj jumanacat nayra jacapcän ucanacarojja! 29Cawquïri jaketejj uca k'añu luräwinaca lurascani ucanacasti jakenac taypitjja jiwayatäjjaniwa. 30Uca laycu, nayan arunacajja phokhasa sarnakapjjam, janiraqui cuna k'añu luräwinaca lurasatejj jumanacat nayräjja jaquiri jakenacajj sarnakapjjäna ucanacarojj puripjjamti, janiraqui ucanacampisa k'añuchasipjjamti. Nayätwa jumanacan Tatitu Diosamajja” sasa.


Moralesax Atletico Bermejompir Ciclonampiruw Liga anatäwir mantapxañapatak qullq churi\nEvo Morales Ayma, Estado Plurinacional de Bolivian mallkupa (Jamuqa: BTV)\nTarija, 26 uru qasäwi phaxsita 2015 marana (BTV). Evo Morales Ayma, Estado Plurinacional de Bolivian mallkupax, anatañatak wakicht’asipxañapatakiw Atlético Bermejompir Ciclónampir aka willkürux qullq churawiyi ukhamarakiw ukïrinakatx maynirix Liga Profesional del Fútbol Boliviano ukar makatawiyani uks jallallt’awiyaraki.\n“Liga del Fútbol Bolivianon jan anatirinakanipki uka departamentunakar mantapxañapatak yanapt’añatakiw Bolivian Apnaqirinakapax amtanakanipxi, uk sañ munapxsma” sasaw Suyu P’iqichirix qhanancht’awiyi.\nWakicht’äwinakapamp sarantasipkañapatakikix, jutir urunakaw 25.000 dolaranak sapa anatt’ir tamar churatäni, sasaw Moralesax sawiyi.\nQullqinakax Yacimientos Petrolíferos Fiscales Bolivianos (YPFB) ukampit Empresa Nacional de Electricidad (ENDE) ukampitw jutaraki, markasan amtäwip taypinx, uka irnaqañ utanakax kunayman anatirinakatakiw Boliviat anqa markar sarapxañapatak nayrjatpach yanapt’añ qullq apaqapxi.\nQhiparux, Ciclónampir Atlético Bermejompiruw niy Liga Profesional de Fútbol Boliviano uksar mantapxatapat jallallt’awiyi, anatañ yatipk uk uñacht’ayapxañapatakis arump asxart’ayawiyarakiwa./ERAR


Santa Cruz departamenton p'iqichir palla pallaw jiwirit amtasiski\nRaúl Gareca Díaz, La Guardia markan palla pallanakar p’iqichiriw jichhürux COVID-19 usump jiwawayxi, jupampix palla pallanak taypinx pusiniw jiwxapxi.\nHebert Fernández, Santa Cruz municipion qullañ p’iqichirix jupax jiwaskapiniwa sasaw jichhürux arsuwiyi. Uka palla pallax janiw uñstxänti, ukhamarus irpirinakax jupan usutapatx yatxatapxakipinïnwa.\nJeanine Áñez Jilïr Irpirix jiwirin wila masinakapar chuymacht’awiyarakiwa, Twitteranw arsuwiyi. “Raúl Gareca Díaz p’iqichir palla pallan wila masinakapampir yälanakapampiruw chuymacht’añ muntha. Jupax Bolivia markachirinakar arxatasaw jiwañar purt’asiwiyi, markasaruw yäqayawiyi. Tatitux jupar katuqaspan. Wila masinakaparux uñjapxäwa” sasaw Jilïr Irpirix llikan arsuwiyi.\nSanta Cruz palla pallanakan p’iqichiripax chikürükipanw jiwiritx amtasiwiyi, jupamp chikax uka departamenton palla pallanakar p’iqichirinakampiw yaqhip marka irpirinakampiw jiwiritx amtasiwiyapxi, tata Wilson Santamaríax ukankawiyarakiwa, jupax Markachirinakar Arxatir Kamanarakiwa.\nAkhamanak uñjasax amuyt’asiñasawa, aka COVID-19 usux jan waliwa, ukatw utan jist’antat jakapxam sasin sapkistu ukjax phuqhañasa, yaqha iwxanaks ukhamaraki sasaw palla pallanakax iwxt’awiyapxi./RAR


Awiya Yalan p'iqichirinakax tata Moralesaruw Bolivia chhijlläwin atipatapat jallallt'awiyapxi\nAwiya Yalan p’iqichirinakax Evo Morales Jilïr Irpiriruw chhijlläwin atipatapat jallallt’awiyapxi, jupax Bolivian walürux atipawiyi.\nBolivia markaruw Evo Moralesan atipatapat jallallt’añ muntha sasaw wasürux tata Diosdado Cabellox yatirinakamp aruskipkasax sawiyi, jupax Partido Socialista Unido de Venezuela (PSUV) Sullka Irpirirakiwa.\nEstados Unidonkirinakax walür utjawayki uka chhijlläw Carlos Mesar atipjat uñjasax jan walt’ayañ munasipki sasaw jupax arsuwiyi, Marka Utt’ayañ Tantachäw jupax Venezuelan irptaskaraki.\n“Estados Unidox Bolivian utjawayki uk uñjasaw llakisiski. Marka apnaqasiñapat llakisisipkpan, taqi jan walt’äwinakapat qhananchapxpan, Donald) Trump Jilïr Irpiripat yatxatasipkpan” sasaw tata Cabellox arsuwiyi.\nChhijllayir Marka Utax (TSE) Transmisión de Resultados Electorales Preliminares (TREP) ukanw jakhthapit uñt’ayawiyi, ukanx tata Moralesax 46.86% jaqüwiniw uñsti, Mesarakiw 26,73% ukjani, 95,22% jaqüwiw jakhthapitäxi.\nKhithiti chikatat mä jaqüwimp katuqkan jupa jan ukax 40% jaqüwit jila katuqiri, sapa patakat tunkamp payïrir atipirïki jupaw Jilïr Irpirïni ukhamarak Sullka Irpirïni sasaw Tayka Kamachinx sixa.\n“Boliviax atipawiyiwa. Kunayman saräw yäqir amtaw atipawiyi, uka pachpankiri, Bolivia markan ukhamaw utjawiyi. Yäqayasiñaw atipawiyi, suman jakañaw atipawiyi, markanakasaw atipawiyi” sasaw William Castillox Twitteran arsuwiyi, jupax Venezuelan Yaqha Markanakamp Aruskipir Sullka Kamanaparakiwa.\nColombianx, Fuerza Alternativa Revolucionaria del Común (FARC) ukankirinakaw arsuwiyapxaraki, jupanakax Movimiento Al Socialismoruw (MAS) jallallt’awiyapxi.\nTata Moralesarux “mayamp Bolivia markankirinakax chhijllawiyapxi. Qamirinakat sinti arxatasirinakan jan wali luratanakapatx Awiya Yala uraqisanx arxatasitawa, jiwaspachaw apnaqastan. Suma jakañ amuyux utjaskakiniwa, taqi chuymaw jallallt’apxsma” sasaw FARC ukankirinakax Twitteran arsuwiyapxi.\nTata Hugo Gutiérrezax Chilin arsuwiyaraki, “¡¡Muspharkay uruwa!! Nayrïr jaqüwin atipawiy sapxituwa…¡Evo Morales! Aruntt’apxsmawa, Jallallt’apxsmaw Jilïr Irpiri” sasaw Twitteran sawiyi, jupax Partido Comunistankirirakiwa./RAR


1 Corintios 4 - Holy Bible [Aymara Bible 1997] - (1Cor 4)\nUqhamasti jumanacajj nanacarojj Criston yanapirinacapäpquiristsa uqhamacwa catokapjjañamajja, Diosan jan amuyt'caya amtäwinacapa jumanacar yatichañataqui.\nUqhamarusa, qhititejj mä luraña catokqui ucajj asquïñapawa take cunana uqhamat sumaru uchatäñapataqui.\nNayajj janiw cuns ajjsarcti, cunsay jumanacajj nayjjat parlapjjam, jan ucajj cunsay mä tribunalajja nayjjat sispan ucjja. Janiw nayapachas juchañchascti.\nChuymajjanjja janiw cunas nayar juchañchirejj utjcaraquiti, ucampis ucajj janiw sañ munquiti nayan jan juchanïtajj-jja. Tatituwa juc'ampis nayar juchañchañataquis jan juchañchañataquis utjejja.\nJilatanaca, acanacsti jumanacan asquimataquiw parlapjjsma, Apolosampita naya pachpampita amuyt'ayasa. Acjja sistwa jumanacajj jan cunatejj kellkatäqui ucatjja inampst'apjjañanacamataqui, uqhamata jan qhitis mayniru jisc'achañapataqui ni maynirusa wal jach'achañapataqui.\n¿Qhitirac jumarusti mayninacat sipansa juc'amp suma tucuytamsti? Jan ucajj ¿cuncha Diosajj jan churctamjja? Diosatejj cunsa churstam ucajj ¿cunataraqui jach'a jach'a tucta jumas ch'amamampi jicjjatcasmas uqhama?\nJumanacajj niya kamir tucutjamaquëjjapjjtawa, take cunansa phokt'atjamäjjapjjaractawa, reyinacaw tucupjjaracta, nanacarusti mä tokeruw apanacupjjaraquista. ¡Añchaquit chekpachansa reyïpjjasma uqhamata nanacajj jumanacamp chekäpjjaraquirista uca reinomanjja!\nAmuyatatjja, Diosas nanaca apostolonacarojj mä thiyarjamaquiw apanucjjapjjetu. Jiwayañatac uscut jakenacjamäpjjtwa, uqhamarac angelanacansa, take jakenacansa uñch'uquitäñataquiraquiw tucupjjtjja.\nJumanacasti nanacarojj mä pisi chuyma jakenacarjamaw amuyapjjesta Cristoncatanacajj laycu, uqhamaraquiw jumanacajj take cunsa wali yatir yatiriw tucupjjtajja, Cristotjja wals yatipcasma uqhama. Nanacajj pisi ch'amaquïpjjtwa, jumanacasti wali ch'aman ch'amaniw tuct'apjjtajja. Nanacarojj jakejj jisc'achapjjetuwa, jumanacarusti wali jach'a uñjañampiw uñjapjjaractamjja.\nJichhacamaw nanacajj mank'at awtjata, umat pharjata, isitsa jalstata sarnakapjjtjja, jakes uñisipjjaraquituwa, janiw utanïpcaractsa.\nIrnakcäwinsa karitäjjapjjaractwa. Jakenacasti jan wali arunacampiraquiw tokjjapjjetu, nanacasti suma arumpiquiraquiw ucanacarus parljjayapjjtjja. Uñisiñampiw arcnakapjjaraquitu, take ucanacsti amuquiw t'akhesipjjtjja.\nNanacjjatjja jan walinac parlapjje, ucampis llamp'u chuymampiw nanacajj cunsa amuyt'ayapjjaractjja. Mä t'unarjamaw uñjapjjetu, jan cunatac sirvir jakerjamaw uñjapjjetu. Jichhürcamas take jakenacat sipansa wali jisc'achatäpjjaractwa.\nAcanacsti janiw jumanacar p'enkachañatac kellkanipcsmati, jan ucasti jumanacar amuyt'ayañataquiw kellkanipjjsma munat wawanacajjarjama.\nJumanacajj Cristo toketjja tunca waranka yatichirinïsipcamsa, ucampisa janiw walja awquinïpctati. Nayaw jumanacan Tatit toketjja awquimjamätjja jumanacar khespiyasiñ arunac parlatajj laycu.\nUcatpï achict'apjjsmajja: “Nayjam sarnakapjjam” sasajja.\nUcataracwa Timoteor qhitanipjjsma. Jupajj Tatit tokenjja mä suma wawajjäcaspas uqhamawa. Jupaw amtayapjjätam cunjämtejj nayajj iyawsirjamajj Cristompi sarnakcta ucjja, uqhamarac cunjämtejj take chekansa iglesianacanjj yatichcta ucsa.\nJumanacatjja yakhepanacajj wali jach'a jach'aw tucupjje, amuyapjjaraquiwa nayajj janis mayampsa jumanacar cuttancjjeristjja uqhama.\nUcampisa janc'aquiw jumanacan ucar jutañjj munascta Tatitun munañapächi ucajja. Ucqhapï uñjäjja cuntï uca jach'a jach'a tucur jakenacajj lurapcani ucjja, janiw lacanacapampiqui parlapcani ucacjja.\nDios Tatitump jacañajja janiw lacaquïñaquïquiti, jan ucasti atipt'äwin jacañawa.\n¿Cunsa jichhajj jumanacajj jutcä ucqhajj munapjjta? Purinisinjja, ¿mutuyapjjämati, jan ucajj sumampiquicha purinëjja?


Yerko Núñez, Jilïr Irpirir Yanapiri (Jamuqa: Jilïr Irpirir Yanapiri)\nJeanine Áñez Jilïr Irpirix chhijlläw utjañapatakix kamach rixt’aniwa, Kamachiñ Tantachäwinkirinakax jupar apayañ amtapki uka kamachi sasaw tata Yerko Núñezax markachirinakatak mä qillqat ullas arsuwiyi. Uka kamachinx sata qallta phaxsit 6 uru saraqkipanw kamachix utjan sasaw sixa, ukhamarus Chhijllayañ Utankirinakamp (kastill arunx TSE) kamachirinakampix janiw kunjams ukham lurasax markachirinakax usuntapxaspa ukxatx amuyt’awiyapkiti sasaw arsuwiyi. Khithinakati ukür chhijllasiñap amtawiyapki jupanakaw kunas utjan ukax juchanïpxani sasaw sawiyi.\nJilïr Irpirix uka kamachx rixt’aniwa, yaqha irpirinakar yäqañatakiw ukham lurani, Kamach Lurañ Tantachäwinkirinamp Chhijllayañ Utankirinakampiw ukham lurañ mayisipki; Jilïr Irpirimp yanapirinakapampix janiw chhijlläw jan walt’ayapkäti, mama Áñezamp irnaqir irpirinakax janiw aka markx wiñay apnaqañ munapktti sasaw tata Núñezax arsuwiyi.\nChhijllayañ Utankirinakamp kamachirinakampix jank’akiw uka kamachx amtawiyapxi, jupanakax markas apnaqañatakiw ukham lurawiyapxi, janiw markachirinakan k’umar jakapxañapatakixa sasaw arsuwiyi.\nChhijllayañ Utankirinakamp kamachirinakampix janiw yatxatat jaqinakar COVID-19 usxatx chhijlläw amtañatak jiskht’awiyapkiti sawiyiwa. Chhijllayañ urux uka usurjam amjuyt’atäpan sasaw sawiyapxtha; qullirinakamp yatxatat jaqinakamp uka usxatx amuyt’ayapxpan sasaw sawiyapxhta; chhijllayañ uru amtañatakix kuna yatxatäts jiskht’apxpachati, MAS ukankirinakakich kamisti munki ukhamarjam uka chhijllayañ urx amtpacha sasaw tata Núñezax arsuwiyi. Lakan phaxsinw juk’amp usutax utjan sasaw yatxatat jaqinakax sawiyapxi, chhijlläw jak’a, sawiyiwa.\nCOVID-19 usux markasan saratataskiwa, ukhamäkipanw chhijllayañ urx amtawiyapxi sasaw jupa tata irpirix arsuwiyi.\n“Khithinakati sata qallta phaxsit 6 uru saraqkipan chhijllayañ urüñapatak amtawiyapki uka marka p’iqichirinakampir irpirinakampiruw mayiñ muntha, tata Evo Morales Aymaru, jupanakax (COVID-19) usux sint jan walt’aykipan chhijllayapñatapat kuna jan walt’äwix utjan ukax nayaw juchanït sasin sapxpan” sasaw sawiyi./RAR


Aymara, Dramas: Piece 136 – Nayrakat yanapanaca 4 | Waters of Life for Children\nHome -- Aymara -- Perform a PLAY -- 136 (First aid 4)\n136. Nayrakat yanapanaca 4\nNiño: “Quimsïri jacañ apnakañ Escuela: ‘Nayrakat yanapanaca’.”\n¿Mä cutisa hospital uñjtati jan doctoranacani jan emfermeranacani?\nÄll uqhamaw mä cutejj pasatayna. Chekpachanjja janiw mä hospitaljamäcataynati, jan ucasti mä ankan piscinjama. Pusi salonanac machonanacani piscinanacaroja muytäna mä salonaraquiwa pä piscinarojj jaljaraquïna.\nWalja usutanacaw ucancapjjäna. Janiw cuna médicos yanapcänti. Janiraquiw cuna kollt’awsa catokapcänti. Ni ambulancias emergenciatac utjcänti.\nTake usutanacajja uca um uñch’uquipjjäna. Mä angelaw cuna ratus um unjtayän sapjjänwa. Qhititejj nayrakat umar mantänjja, kollatänwa. Takeniw kollatän munapjjäna. Mä suchujja ucataquiw ucancäna. Uca umatjja kollatäñ suyana.\nHombre: “Um uñch’uquiñajjäpiniwa. ¡Qhayajj – umajj unjtiwa! Nayrakataw puriñajja (aykoña). Wastat khepararactwa. Janiw cuna pachas nayrt’cäti.”\nJan chamani iquiñaparuw winctjjatayna. 38 maranacawa uca yanapapa suyatayna. Mä urujja mä visit catokatayna.\nJesús: “¿Kollatäñt munta?”\nHombre: “Jïs, ucampis janiw umar puriñataqui cuna yanapas utjquiti. Sapa cutiw sart ucjajja, yakhaw nayrakat pürji.”\nJesús: “Sartasim, iquiñam apthapisim ucat sarjjam.”\nUca jakejj sayt’ataynawa uca rat pachaw kollatäna. Kollt’ata jan jeringampi, ni ch’okañampisa. ¡38 maratjja k’ala kollatapinijjänwa! ¿Mayninacajj jupampejj cusisipjjpachäniti?\nFariseo: “¿Camachtasa? Jichhurojj sabadowa. Samañ urunjja janiw iquiñajj apnakañati.”\nHombre: “Qhititï kollquitu ucajja situwa: Iquiñam apjarusim ucat sarjam.”\nFariseo: “¿Qhitïns uca jakejja?”\nHombre: “Janiw yatcti. Janiw juc’amp üñjjti.”\n¿Qhitins yat-tatï? Chekaniniw Tatit Jesusänwa. Jupaw juc’amp sum kollañ yatejja. Janiw janchi usunacacjja, jan ucasti ajay usunaca. Juparojj walpin kollañas khespiyañas gusti.\nCunapachatejj kollatar üñjjataynajja, mä jach’a consej churatayna:\nJesús: “C’umaräjjtawa. Jan juc’amp jan walinacjj lurjjamti, ucat jan juc’amp usuñat sipansa jutjjañapataqui.”\nAmuyiristwa cuns sañs Jesusajj munäna ucjja. ¿Jumast uqhamaraquï?\nUñstirinaca: Parliri, hombre, Jesús, fariseo, niña


Boliviamp Paraguayamp 84 mara jan ch'axwañ amtapxatap irpirinakax amtawiyapxi\nMario Abdo, Paraguay irpirimp, Evo Morales, Bolivia irpirimpi (Jamuqa: UPC)\nEvo Morales irpirisamp, Mario Abdo, Paraguay irpirimp yaqha irpirinakampix Boliviamp Paraguayamp 84 mara jan ch’axwañ amtapxatap jichhürux amtawiyapxi, jupanakax Chukiyawunw Murillo palasan panqar apnuqt’awiyapxi.\nAnqa markankirinakaw paypach markarux ch’axwayawiyistu, ukhamarus kamisti ayllun jakasirinakax suman jakañ apnaqapki ukhamw suman jakañ amtas atipt’awaytan sasaw tata Moralesax arsuwiyi.\n“Jichhax lusa qhana aljasisa, uraq manqhat apsut phäñanakamp qullqichäwimp yapuchäwimpiw sum apastan. Boliviamp Paraguayampix yatiqasiñatakjamaw mayacht’astan (…) Aka maranakan qullqichäw jiltayañasaw jichhax purinxi” sasaw Bolivia irpirix arsuwiyi.\nChaco ch’axwan awqasirinakarux markanakas mayacht’at sarantayasaw yäqsna, markanakas arxatapxatapax ukhamatakïñapawa sasaw tata Abdox arsuwiyi.\n“Uka Jach’a Chaco uraqimpix Atlánticompir Pacíficompir puriñatak Boliviar ch’amachatäpan, siqitit thakhix utjpan, Paraguay jawiräm Paraná jawiräm tuyuñax utjpan, Busch uma laqxankir markax jach’aptayatäpan, juk’amp yänak utjañapatak qullqix utjpan” sasaw Paraguay irpirix arsuwiyi.\nCh’axwirinakat amtasitatx paypach markan irpirinakapaw Marka Jach’a Utan amtanakxat aruskipañatak tantachasisipki. Paraguay kamananakamp Bolivia kamananakampix 1ïr Tantachäwipankasipkiwa, ukat irpirinakax ukham irnaqasipkaraki./RAR